title: Talvi 2010–2011 Suomessa

text: Talvella 2010–2011 kovimmat pakkaset jakautuivat lähes koko Suomenlaajuisesti kahteen osaan. Ensimmäinen pakkasjakso alkoi marraskuun puolivälissä ja jatkui aina tammikuun alkuun asti. Toinen puolestaan alkoi helmikuun puolivälissä ja päättyi maaliskuun alussa. Pakkasjaksoista ensimmäinen oli 40–50 päivän pituinen, jonka aikana rikottiin esimerkiksi Maarianhaminassa marraskuun entinen, vuodelta 1909 peräisin ollut −19,5 asteen ennätys −20 asteella. Toinen pakkasjakso puolestaan kesti helmikuun loppupuoliskon ajan ja siitä muodostui Suomen historian kylmin helmikuun loppupuoli 50 vuoteen. Samalla koko talven alin lämpötila, −41,8 astetta, mitattiin 18. helmikuuta 2011 Sallan Naruskassa.


title: Talvi 2010–2011 Suomessa

text: Tämä talvi oli edeltäneen talven tapaan erittäin runsasluminen ja vahinkoja aiheuttanut, sillä LähiTapiola uutisoi 19. tammikuuta, että huonojen ajokelien myötä ajoneuvo- ja rakennusvahingot ovat lisääntyneet ja ruuhkauttaneet puhelinkorvauspalvelun. Joulukuussa jopa lähenneltiin Helsingin Kaisaniemessä vuodelta 1915 peräisin olevaa 70 cm:n paksuista joulukuun lumensyvyysennätystä kun siellä havaittiin 20. joulukuuta lumensyvyydeksi 67 cm.


title: Lehtokielo

text: Lehtokielo ("Polygonatum multiflorum") on Euroopassa ja Aasiassa kasvava kukkakasvi. Se on kalliokielon lähisukulainen, risteymää myydään koristekasvina tarhakielon nimellä.


title: Lehtokielo

text: Lehtokielo voi kasvaa 70 cm korkeaksi.


title: The Brides of Dracula

text: The Brides of Dracula on vuonna 1960 ensi-iltansa saanut, Terence Fisherin ohjaama elokuva. Se perustuu Jimmy Sangsterin käsikirjoitukseen "Disciple of Dracula" ja sijoittuu 1800-luvun lopun Transilvaniaan, kuten valtaosa englantilaisen Hammer Film Productionsin 1960-luvulla tuottamista vampyyrielokuvista.


title: The Brides of Dracula

text: Transilvaniassa 1800-luvun lopulla vampyyrinmetsästäjä Van Helsing (Peter Cushing) ottaa mittaa paroni Meinsterista (David Peel), joka on transilvanialaista kylää ja paikallista tyttökoulua terrorisoiva vampyyri.


title: The Brides of Dracula

text: Elokuvalla on Rotten Tomatoes-sivustolla tuore 73% arvosana. Valtion elokuvaministeriö asetti ennakkotarkastuksessa 1960 elokuvalle ikärajan KK (Kokonaan kielletty), joten elokuvaa ei saanut Suomessa näyttää eikä levittää.


title: Trap (musiikki)

text: Trap on hip hopin tyylisuunta, joka syntyi 1990-luvun alussa Yhdysvalloissa. Trap-musiikille tyypillisiä piirteitä ovat: laaja sub-bassokanava, tauot, terävät virveli-iskut, skrätsäys, 808:n käyttö, kerrokselliset syntikat, toistuvat samplet ja nopeutetut hi-hatit. Elektronisessa tanssimusiikissa trap nousi dubstepin ja electro housen ohella tunnetuksi 2010-luvun alussa.


title: Trap (musiikki)

text: Tunnettuja trap-artisteja ovat muun muassa Baauer, Gucci Mane, UZ ja Aero Chord.


title: Blood on the Bricks

text: Blood on the Bricks on yhdysvaltalaisen, Pittsburghista käsin toimineen Iron City Houserockers -yhtyeen studioalbumi vuodelta 1981.


title: Blood on the Bricks

text:
Albumin kappaleet ovat yhtyeen omaa tuotantoa. Tekijä on Joe Grushecky ellei toisin ole mainittu.Laulujen musiikkikustantaja on Cleveland International Music / Brick Alley Music – ASCAP. Sanat on painettu LP-levyn suojakuoreen. Siinä on myös valokuvat yhtyeen jäsenistä, Steve Cropperista sekä roudareista: Jay Flory (valot), Bob Boyer (ääni) ja John Farr (esiintymislava).
Jo mainittujen lisäksi:


title: Iron City Houserockers

text: Iron City Houserockers oli yhdysvaltalainen, Pittsburghista kotoisin ollut rock- ja rhythm and blues -yhtye. Se toimi pääasiassa 1980-luvulla ja sen merkittävin lauluntekijä oli Joe Grushecky.


title: Iron City Houserockers

text: Vuonna 1980 yhtyeeltä ilmestyi albumi "Have a Good Time But… Get out Alive!" (MCA Records MCA-5111), jonka maahantuoja Suomessa oli Finnlevy. Ian Hunter ja Mick Ronson olivat albumilla mukana sekä soittajina että tuottajina. Albumin A-puoli sisältää kappaleet "Have a Good Time (But Get out Alive)", "Don't Let Them Push You Around", "Pumping Iron", "Hypnotized", "Price of Love", "Angela" ja B-puoli "We're Not Dead Yet", "Blondie", "Old Man Bar", "Junior's Bar", "Runnin' Scared" ja "Rock Ola". Albumia soitettiin Suomenkin radiossa. Kappaleella "Junior's Bar" taustalaulajana on Ellen Foley.


title: Iron City Houserockers

text: Vuonna 1981 ilmestyi Steve Cropperin tuottama albumi "Blood on the Bricks".


title: Ylöjärven Urheilijat

text:
Ylöjärven Urheilijat on ylöjärveläinen urheiluseura. Seura toimii yleisurheilussa, hiihdossa, uinnissa, suunnistuksessa ja kuntoliikunnassa. Seuran puheenjohtajana toimii Jukka Huppunen.
Seura on perustettu vuonna 1944.


title: Ylöjärven Urheilijat

text: Seuran yleisurheilijat urheilevat Räikän kentällä. Yleisurheiluvalmennusta tarjotaan 9-15-vuotiaille ryhmissä. Jaosto järjestää myös maastotreenejä.


title: Ylöjärven Urheilijat

text: Hiihtojaosto järjestää joka talvi puolet Räikkä cupista.


title: Ylöjärven Urheilijat

text: Uintijaoston toiminnassa on tauko Ylöjärven Uimahallin remontin takia.


title: Ylöjärven Urheilijat

text: Suunnistusjaoston toiminta on vielä pientä, mutta jäsenmäärä kasvaa.


title: Ylöjärven Urheilijat

text: Kuntoliikuntajaosto järjestää joka vuosi Räikän kentällä kaksi Cooperia ja kävelytestiä.


title: Ylöjärven Urheilijat

text: Petteri Pulkkinen voitti 400 metrin aitojen Suomen mestaruuden Lapualla vuonna 1995 ja Oulussa 1998. Joni Karvinen on ollut nuorten MM-kilpailuissa kaksi kertaa 6. ja nuorten EM-kilpailuiden 7. vuonna 2013. Kuusinkertainen nuorten Suomenmestari.


title: Ylöjärven Urheilijat

text: Seuran kotisivut


title: Spore Creatures

text: Spore Creatures on Nintendo DS:lle ja iOS:lle julkaistu "Spore"-pelin versio, jossa pelaaja ohjaa ja kehittelee luomaansa olentoa. Pelin on kehittänyt Foundation 9 ja julkaissut Electronic Arts.


title: Spore Creatures

text: IGN antoi "Spore Creaturesille" arvosanaksi 7.8/10, kommentoiden että "Seikkailu on pitkä ja ammuttavia saavutuksia on tonneittain. Olennon luominen ei ehkä ole yhtä tarkkaa kuin PC:n "Sporessa", mutta siellä on vielä tonni, jolla voit tehdä joitakin outoja organismeja." Eurogamer puolestaan panoroi pelin sen 5/10 arvosanallaan, todeten että peli jätti huomiotta asioita, joita "Spore" sisälsi ja sitä että "mielikuvituksellinen ja seurallinen hiekkalaatikkopeli tuntuu jälkikäteen jumiutuneen vaisuun tehtävien noutamisen ja hionnan sykliin." Official Nintendo Magazine antoi pelille arvosanaksi 66%, sanoen että edistyminen eri vaiheissa edellyttää aina erityisiä keho-ominaisuuksia, pakottaen pelaajaa jatkuvasti muokkaamaan olentoa sekä menettämään pelin tavoitteen. "Spore Creatures" oli ehdokkaana Nintendo DS:n "Paras simulaatiopeli"-kategoriassa IGN:n vuoden 2008 videopelipalkinnonjaoissa.


title: Matti Aho

text: Matti Aho viittaa seuraaviin henkilöihin:


title: Keskinen kolmio

text: Keskinen kolmio muodostetaan geometriassa yhdistämällä kolmion sivujen keskipisteet janoilla toisiinsa.


title: Keskinen kolmio

text: Kolmio, joka syntyy kolmion sivuilla olevista pisteistä, kutsutaan sisäkolmioksi. Keskinen kolmio on siten eräs kolmion sisäkolmio. Kolmiota, josta keskinen kolmio muodostettiin, on keskisen kolmion antikomplementtinen kolmio.


title: Keskinen kolmio

text: Merkitään kolmion formula_1 kärjen vastaisia sivuja formula_2 ja sivujen keskipisteitä formula_3, jolloin keskinen kolmio voidaan merkitä formula_4. Keskisen kolmion sivuja voidaan merkitä formula_5, jolloin esimerkiksi sivuja formula_6, ja muutkin vastaavasti, ovat toistensa vastinsivuja.


title: Keskinen kolmio

text:
Keskinen kolmio formula_3 on yhdenmuotoinen formula_1 kanssa.
Voidaan nimittäin osittaa, että kaikki kolmion formula_3 sivut ovat yhdensuuntaisia jonkin kolmion formula_1 sivujen kanssa. Yhdensuuntaisuus kulkee vastinsivupareina, esimerkiksi formula_6. Yhdensuuntaisuudesta johtuen kaikki keskisen kolmion vastinkulmat ovat samat kolmion formula_1 kulmien kanssa.


title: Keskinen kolmio

text:
Koska keskinen kolmio määriteltiin sivujen keskipisteiden avulla, ovat sen sivut puolet kolmion formula_1 sivuista
Keskisen kolmion pinta-ala formula_15 on


title: Keskinen kolmio

text: Kolmion formula_1 ja kärjen formula_18 väliin jäävä kolmio on yhdenmuotoinen ja samankokoinen, eli yhtenevä keskisen kolmion kanssa. Sama pätee muihin vastaaviin kolmioihin ja tämä voidaan tiivistää sanomalla, että kolmio formula_1 voidaan jakaa neljään, keskenään yhtenevään mutta kolmion kanssa, yhdenmuotoiseen kolmioon, joilla siis on sama pinta-ala. Nelikulmiot, jotka muodostuvat keskisen kolmion kärjistä ja yhdestä kolmion formula_1 kärjestä, ovat suunnikkaita.


title: Keskinen kolmio

text: Keskinen kolmio syntyi yhdistämällä kolmion formula_1 sivujen keskipisteet toisiinsa. Keskipisteisiin vedetyt keskijanat leikkaavat toisensa painopisteessä (Kimberlingin tunnus formula_22 ). Keskisen kolmion sivujen keskipisteet sijaitsevat näillä keskijanoilla, joten keskisen kolmion keskijanat yhtyvät kolmion formula_1 keskijanoihin. Tällöin myös keskisen kolmion painopiste on kolmion formula_1 painopisteen kanssa sama. Itse asiassa, rekursiivisesti määritellyt kaikkien keskisen kolmioiden keskisten kolmioiden painopisteet ovat samassa paikka.


title: Keskinen kolmio

text: Kolmion formula_1 ulkoympyrän keskipiste on sama kuin keskisen kolmion kolmion keskinormaalien leikkauspiste (Kimberlingin tunnus formula_26 ). Tämä johtuu siitä, että keskisen kolmion korkeusjanat ovat kolmion keskinormaaleilla, joiden leikkauspisteet ovat siksi samat. Keskisen kolmion ulkoympyrä on taas kolmion formula_1 yhdeksän pisteen ympyrä ja sisäympyrä on sen Spiekerin ympyrä, jonka keskipiste on Spiekerin piste (Kimberlingin tunnus formula_28 ).


title: Keskinen kolmio

text:
Keskisen kolmion kärkien trilineaarit eli trilineaariset koordinaatit ovat
Trilineaarinen matriisi on siksi


title: Spore Hero Arena

text: Spore Hero Arena on Nintendo DS:lle kehitetty spin-off peli "Spore Herolle", joka julkaistiin Pohjois-Amerikassa 6. lokakuuta ja PAL-maissa 8. lokakuuta 2009. Tämä on toinen Nintendo DS:lle julkaistu Spore-pelisarjan peli ja sitä on paranneltu edeltäjästään uudella 3D-grafiikalla sekä olennon luontijärjestelmällä.


title: Spore Hero Arena

text: Peli sai hieman enemmän negatiivisia vastaanottoja, sillä Metacriticin 11 arvostelijan ja GameRankingsin 23 arvostelijan keskiarvoiksi muodostuivat 49/100 ja 48,13%.


title: Spore Hero Arena

text: IGN antoi pelille arvosanaksi 3.8/10, sanoen että "Huono seikkaileminen ja vielä pahempi taisteleminen eivät voi pelastaa tätä peliä. Jos haluat kunnon Spore kokemusta Nintendo DS:llä, kiinnity viime vuonna julkaistun alkuperäisen Spore Creaturesin pariin." 1UP.com antoi pelille arvosanaksi D:n sanoen puolestaan että "En tiedä kuinka kauan se voisi viedä että voitaisiin soveltaa Spore DS:lle, mutta tiedän, että se vaatii täysin erilaisen lähestymistavan kuin valitettavan yksinkertaisen Spore Hero Arenan." GamesRadar antoi pelille puolestaan 3/5 tähteä. Nintendo World Report antoi pelille 3/10 pistettä yllättyen Creature Creator-järjestelmästä sekä Nintendo WFC-tuesta, mutta pettyi Creature Creatorin rajallisuudesta, huonoista grafiikoista sekä pelin usein tylsäksi käymisestä.


title: Jaakko Ahokas

text: Jaakko Alfred Ahokas (16. elokuuta 1923 Kangasala – 26. elokuuta 2007 Espoo) oli suomalainen kieli- ja kirjallisuustutkija, kääntäjä joka toimi vierailevana professorina Yhdysvalloissa ja Ranskassa.


title: Jaakko Ahokas

text: Ahokas kävi koulua Sveitsissä Genevessä 1932–1939 ja hän pääsi ylioppilaaksi 1942 Suomessa. Ahokas toimi ulkoministeriön kielenkääntäjänä 1949-1964 ja oli sitten 1964–1974 Suomen kulttuurihistorian ja ranskan kielen opettajana yhdysvaltalaisissa yliopistoissa.


title: Jaakko Ahokas

text: Ahokas oli vuodesta 1975 Helsingin yliopistossa romaanisen filologian dosentti, romaanisen filologian apulaisprofessori 1975–1984. Vuosina 1984–1990 hän oli Turun yliopiston apulaisprofessori. Hän ranskansi suomalaista kirjallisuutta ja ja suomensi ranskalaista kirjallisuutta, ja hän tutki provensaalin kieltä.


title: Jaakko Ahokas

text: Ahokas levitti suomalaisen kulttuurin ja kirjallisuuden tietämystä ulkomaille. Hän ranskansi "Tuntemattoman sotilaan" vuonna 1956 ja "Putkinotkon" vuonna 1962 sekä teki johdannon ja tekstikäännökset vuonna 1973 ilmestyneeseen suomalaisen proosan antologiaan. Hän laati edelleen arvostetun englanninkielisen suomalaisen kirjallisuuden historian "The History of Finnish Literature". Ahokas oli perustamassa Suomen Kääntäjien ja Tulkkien Liittoa 1955 ja oli sen ensimmäinen puheenjohtaja 1955–1965.


title: Masahiro Sakurai

text: Masahiro Sakurai (桜井 政博 Sakurai Masahiro) (s. 3. elokuuta, 1970) on japanilainen videopelienkehittäjä. Hänet tunnetaan Kirby ja Super Smash Bros. -pelisarjoista. Tällä hetkellä Sakurai työskentelee peliohjaajana Sora Ltd. ja Project Sora yrityksissä. http://www.n-sider.com/personnelview.php?personnelid=982


title: Syvännelapasimput

text: Syvännelapasimput (Bembridae) on simppukaloihin kuuluva heimo. Heimon lajeja tavataan lämpimistä vesistä Intian valtamerestä ja Tyynestämerestä.


title: Syvännelapasimput

text: Syvännelapasimppujen heimoon kuuluu 4 sukua ja 9 lajia. Ruumiinrakenteeltaan syvännelapasimput ovat suuripäisiä ja pitkänomaisia kaloja. Suurimmat lajit heimossa voivat saavuttaa noin 30 cm:n pituuden. Tyypillisiä piirteitä ovat pään litteä muoto, kaksi piikikästä selkäevää sekä suurehkot silmät ja suu. Heimon kaloilla ei ole uimarakkoa. Väriltään syvännelapasimput ovat usein punaisia, oransseja tai ruskeita ja ruumiissa voi olla vihreitä tai ruskeita laikkuja.


title: Syvännelapasimput

text: Syvännesimppulajeja elää Alueelta joka ulottuu Afrikan itärannikolta Japaniin, Havaijille ja Peruun. Ne ovat lähellä pohjaa eläviä syvänveden lajeja, joita tavataan tyypillisesti 80–650 metrin syvyydestä.


title: Itä–Länsi-ottelu 1937

text: Vuoden 1937 Pesäpallon Itä-Länsi -ottelu pelattiin Helsingissä Hesperian kentällä 19. syyskuuta. Ottelun yleisömääräksi ilmoitettiin 3000.


title: Itä–Länsi-ottelu 1937

text: Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Kullervo Pellinen Riihimäeltä.


title: Itä–Länsi-ottelu 1937

text: Avausheiton suoritti poliisikomentaja Johan Arajuuri. Itä aloitti sisällä.


title: Pekka Ahonen

text: Pekka Ahonen (2. toukokuuta 1919 – 21. helmikuuta 2002) oli suomalainen elektroniikantutkija. Hän oli Tampereen teknillisen korkeakoulun sähkötekniikan professori 1967–1975 ja koulun rehtori 1969–1975. Vuodesta 1975 hän oli VTT:n sairaalatekniikan laboratorion johtaja.


title: Pekka Ahonen

text: Ahonen valmistui Teknillisestä korkeakoulusta diplomi-insinööriksi 1949 ja tekniikan lisensiaatiksi 1955.


title: Sisäkolmio

text: Sisäkolmio syntyy geometriassa, kun kolmion kullekin sivulle merkitään piste, jotka yhdistetään janoilla kolmioksi. Määritelmänsä vuoksi sisäkolmio on aina kolmion sisällä. Sisäkolmion emokolmio, josta se muodostettiin, on eräs sen "ulkokolmio".


title: Sisäkolmio

text: Vaikka sivujen pisteet voidaan valita mielivaltaisesti, ovat tietyillä tavoilla valitut pisteet erityisen mielenkiintoisia. Kolmion sisältä valitaan erityinen sisäpiste, joka osallistuu yhteisesti kolmion kolmen sivun kantapisteen muodostumiseen. Monesti tällainen piste on kolmion merkillinen piste. Kun sisäpisteestä johdetaan, erityisellä tavalla janoja hyväksi käyttäen, kantapisteet, saadaan sisäkolmio, jolla on erityisiä ominaisuuksia.


title: Sisäkolmio

text: Pedaalinen kolmio ( "pedal triangle") syntyy, kun kolmion sisäpisteestä vedetään normaalien avulla kohtisuorat kolmion sivuille. Kohtisuorat kohtaavat kolmion sivut kantapisteissä, joiden kautta pedaalikolmio piirretään. Sisäpistettä, joka on muodostamassa pedaalikolmiota, kutsutaan pedaalipisteeksi. Jos pedaalipiste sijaitsee kolmion ulkopuolella, ei pedaalikolmio välttämättä ole sisäkolmio, koska jokin kantapiste saattaa sijaita sivun jatkeella.


title: Sisäkolmio

text: Ceviaanikolmio ( "cevian triangle") syntyy, kun kolmion kärjistä piirretään ceviaanit ( "cevian") valitun sisäpisteen kautta vastakkaisille sivuille. Ceviaanit ja sivut kohtaavat kantapisteissä, joiden kautta kolmio piirretään. Sisäpistettä, joka on muodostamassa kyseistä sisäkolmiota, kutsutaan ceviaanipisteeksi ( cevian point").


title: Sisäkolmio

text:
Seuraavassa on lueteltu joitakin edellämainittuja kolmioita.
Pedaalisten kolmioiden muoto riippuu sekä isäntäkolmion muodosta että normaalien leikkauspisteen "P" paikasta. Kolmiot voidaan kuitenkin luetteloida käyttäen leikkauspistettä indeksinä.


title: Liisa Ahtee

text: Liisa Marjatta Ahtee (s. 2. lokakuuta 1937 Turku) on suomalainen farmakologian professori emerita. Hän toimi farmakologian ja lääkeaineiden biologisen standardisoinnin professorina Helsingin yliopistossa vuosina 1975–2002, kunnes jäi eläkkeelle.


title: Liisa Ahtee

text: Ahteen vanhemmat olivat lakitieteen tohtori Aaro Veli Vilho Ahtee ja Lyyli Vartio. Hän tuli ylioppilaaksi Helsingin uudesta yhteiskoulusta 1955 ja valmistui lääketieteen lisensiaatiksi vuonna 1962. Ahtee väitteli lääketieteen ja kirurgian tohtoriksi Helsingin yliopiston farmakologian laitoksesta vuonna 1967. Vuonna 1968 hänet nimitettiin farmakologian dosentiksi. Hän osallistui myös Lääkehuollon täydennyskoulutuskeskuksen hallituksen toimintaan 1981–1991.


title: Liisa Ahtee

text: Ahteen erikoisala on neurofarmakologia, ja hän on tutkinut erityisesti keskushermoston välittäjäaineita sekä lääke- ja huumeriippuvuutta. Hän on kansainvälisesti arvostetuimpia suomalaisia farmakologeja, ja hän on työskennellyt Helsingin yliopiston lisäksi ulkomailla Cambridgessä (1967–1969), Lontoossa (1970–1971), Göteborgissa (1977) ja Pariisissa (1980). Ahteen tieteelliseen tuotantoon kuuluu noin 150 alkuperäistutkimusta.


title: Liisa Ahtee

text: Vuonna 1999 Ahtee sai Albert Wuokon palkinnon, ja vuonna 2003 hänet kutsuttiin Tarton yliopiston kunniatohtoriksi.


title: Teuvo Ahti

text: Teuvo Tapio Ahti (s. 14. kesäkuuta 1934) on suomalainen kasvi- ja sienitieteilijä ja emeritusprofessori. Hän jäi eläkkeelle vuonna 1997, minkä jälkeen hän on toiminut kasvimuseon tutkijana.


title: Teuvo Ahti

text: Ahti oli Helsingin yliopiston kasvimuseon kustos vuosina 1969–1979 sekä itiökasvisystematiikan henkilökohtainen professori vuodesta 1979. Hän on Suomalaisen Tiedeakatemian jäsen vuodesta 1977.


title: Teuvo Ahti

text: Ahti on tutkinut erityisesti jäkäläsienten taksonomiaa ja ekologiaa. Hän on ollut International Association of Lichenologyn puheenjohtaja.


title: Teuvo Ahti

text: Ahdin puoliso on kasvitieteilijä Leena Hämet-Ahti.


title: Keine Ahnung (yhtye)

text: Keine Ahnung on vuonna 1999 perustettu Rammstein-yhtyeen covereihin keskittyvä turkulainen Tod Metall -yhtye. Yhtyeen perustaja oli rumpali "Teuvo Raiskio", taiteilijanimeltään "Mutter" (Suomessa myös Mutteri). Lehtihaastatteluissaan Raiskio on usein puhunut siitä, että "häntä odottaa henkilökohtainen Untergang". Hänen katoamisensa on tehnyt tästä ennustuksesta totta. Raiskion lisäksi yhtyeeseen kuuluvat kitaristi ja vokalisti "Edvard Marela", taiteilijanimeltään "Enkeli", basisti "Turo Kvisti" ("Merimies") sekä kadonneen Raiskion korvannut rumpali "Pekka Lautamaa" ("Haikala").


title: Keine Ahnung (yhtye)

text: Keine Ahnung on kuvitteellinen yhtye Reijo Mäen jännitysromaanissa Mustasiipi. Kirjan mukaan yhtyettä koskevat tiedot ovat peräisin Wikipediasta.


title: Järvikoiskylä

text: Järvikoiskylä (vatjaksi "Jarvikoisčülä", ) on entinen vatjalaiskylä Leningradin alueen Jaaman piirin Kattilan kunnassa Venäjällä. Se sijaitsee Paapinajärven kaakkoisrannalla 18 kilometriä Kattilasta länteen. Vuonna 2007 kylässä oli yksi vakituinen asukas.


title: Järvikoiskylä

text: Kylä oli olemassa 1500-luvulla, vaikka sen vuosina 1618–1623 sanotaan olleen autio (”ödhe”). Vuonna 1848 siellä oli 139 ja 1900-luvun alussa 187 asukasta (93 miestä ja 94 naista). Kylässä oli hyvin tunnettu Iiliän koivu (vatjaksi "Iilia kahči"), pyhä "sűvä kaivo" ja uhriaitaus, josta on julkaistu yksityiskohtaisia kuvauksia. Kylä oli 1800-luvun lopusta alkaen vatjalaiskulttuurin tukimuskohde. Järvikoiskylässä on käynyt useita kansatieteellisiä tutkimusretkiä, muun muassa Vihtori Alavan, Samuli Paulaharjun, J. Lukkarisen sekä Paul Aristen.


title: Järvikoiskylä

text: Järvikoiskylä tuhoutui toisen maailmansodan aikana, mutta rakennettiin uudelleen sodan jälkeen. Nykyään siellä on lähinnä huvila-asutusta.


title: Juan Fernando Quintero

text: Juan Fernando Quintero Paniagua (s. 18. tammikuuta 1993 Medellín, Kolumbia) on kolumbialainen jalkapalloilija, pelipaikaltaan hyökkäävä keskikenttä. Hän edustaa argentiinalaista River Platea.


title: Juan Fernando Quintero

text: Juan Fernando Quintero aloitti jalkapalloilun kotimaansa Kolumbian Evigadossa vuonna 2004. Hän edusti Envigadoa junioritasolla vuoteen 2009 asti, jolloin hän siirtyi A-joukkueeseen. Quintero edusti lopulta Envigadoa miesten tasolla vuodet 2009–2012, tehden pelaamissaan 43 ottelussa viisi maalia.


title: Juan Fernando Quintero

text: Vuonna 2012 Quintero lähti Kolubian huippuseuraan Atlético Nacionaliin, jossa hän tosin ehti pelata vain 15 ottelua ennen siirtymistään lainalle Pescaraan.


title: Juan Fernando Quintero

text: Juan Fernando Quintero siirtyi Pescaraan kaudeksi 2012–2013. Hän pelasi loistavan alkukauden, kuuluen joukkueen parhaimmistoon. Joukkueena Pescara ei tosin menestynyt, sillä se oli koko ajan putoamisviivan alapuolella. Quintero kuitenkin ehti herättää monien suurseurojen mielenkiinnon, kuten Internazionale Milanon ja Udinese Calcion. Hän kuitenkin loukkaantui huhtikuun alussa päätyen kuukauden sairauslomalle.


title: Juan Fernando Quintero

text: Juan Fernando Quintero teki A-maajoukkuedebyyttinsä vuonna 2012 ottelussa Kamerunia vastaan.


title: Juan Fernando Quintero

text: Kolumbian U-20-maajoukkueen päävalmentaja kutsui Quinteron vuoden 2013 Etelä-Amerikan U-20-vuotiaiden kisoihin 2013. Kolumbia sijoittui kolmanneksi, ja Quintero pelasi loistavan turnauksen, jonka jälkeen hänet valittiin turnauksen arvokkaimmaksi pelaajaksi.


title: Juan Fernando Quintero

text: Juan Quintero on pelipaikaltaan hyökkäävä keskikenttä. Hän on pelinrakentaja. Erittäin teknistä Quinteroa on verrattu maanmieheensä James Rodrígueziin, joka on Quinteron tavoin vasenjalkainen. Quintero tunnetaan myös loistavista vapaapotkuistaan. Hän on myös vikkelä harhauttelija.


title: Sauvokkala

text: Sauvokkala (vatjaksi "Savvokkala", ) on entinen vatjalaiskylä Leningradin alueen Jaaman piirin Kattilan kunnassa Venäjällä. Se sijaitsee Paapinajärven koillisrannalla 13 kilometriä Kattilasta länteen. Vuonna 2007 kylässä oli viisi vakituista asukasta.


title: Sauvokkala

text: Kylä oli olemassa jo 1500-luvulla, vaikka se ("Safwukala") maakirjan mukaan 1618–1623 oli melkein autio. Vuonna 1848 kylässä oli 77 ja vuonna 1901 120 asukkasta (62 miestä ja 58 naista). 1920-luvulla kylässä oli 25 taloa.


title: Eric Fisher

text: Eric William Fisher (s. 5. tammikuuta 1991 Rochester, Michigan) on yhdysvaltalainen amerikkalaisen jalkapallon pelaaja, pelipaikaltaan hyökkäyksen linjamies. Hän edustaa NFL-joukkue Kansas City Chiefsiä.


title: Eric Fisher

text: Keski-Michiganin yliopiston joukkueessa yliopistojalkapalloa pelannut Fisher oli vuoden ensimmäinen valinta.


title: Reinhold Johan Rehbinder

text: Reinhold Johan Rehbinder (1741–1824), oli suomalainen sotilas ja valtiopäivämies. Hän oli vuodesta 1785 majuri henkirakuunnoissa ja oli mukana . Sotapalveluksesta erottuaan hän ryhtyi maanviljelijäksi. Hänet kutsuttiin Turkuun 1808 valitsemaan Pietariin lähetettävää lähetystön jäsen ja hän vastusti ankarasti vaalia. Porvoon valtiopäivillä hän oli säädyn merkittäviä edustajia ja oli siviili- ja talousvaliokunnan puheenjohtaja.


title: Steve iVander

text: Steve iVander on suomalainen rap-duo, jonka muodostavat Pyhimys ja Huge L. Duon debyyttialbumi "Olen musta" julkaistiin 10. toukokuuta 2013 Monsp Recordsin kautta. Albumin kappale "Poppers" julkaistiin digisinglenä, ja kappaleesta "Raha ei tekeytymällä lopu" on julkaistu musiikkivideo. Albumi vedettiin kuitenkin heti julkaisun jälkeen pois myynnistä tekijänoikeuteen liittyvän epäselvyyden takia, mutta julkaistiin jälleen uutena versiona 21. toukokuuta 2013. "Olen musta" sijoittui 33. sijalle Suomen virallisella albumilistalla.


title: Steve iVander

text: Olen musta (remix) (2015)


title: Runoja onnesta

text: Runoja onnesta on Gummeruksen vuonna 1990 julkaisema kokoelma suomalaisten vanhempaa polvea edustavien runoilijoiden runoista, joiden aiheena ovat ilo, riemu ja onni. Mukana on myös kaksi kansanrunoa.


title: Runoja onnesta

text: Kokoelman on toimittanut Sanna Jaatinen. Päällyksestä, sidosasusta ja typografiasta on vastannut Maria Nosow. Valmistaja on Gummeruksen kirjapaino Oy.


title: Runoja onnesta

text: Kirjassa on viisi lukua: Kell' onni on (Eino Leinon mukaan), Onnensa etsijä (Kaarlo Kramsu), Yksi on laulu ylitse muiden (Eino Leino), Laulu elämän nautinnosta (Jaakko Juteini) ja Minä aikana ihminen kaunein on (Alpo Noponen).


title: Henrik Rehbinder

text: Henrik Rehbinder (1604–1680) oli Liivinmaalla syntynyt sotilas. Hän sai vapaaherran arvon 1680.


title: Henrik Rehbinder

text: Rehbinder osallistui Wittstockin taisteluun 1636 ja otti ratsumestarina osaa 1648 Prahan piiritykseen. Puolan sodassa hänet nimitettiin 1656 henkiratsurykmentin everstiksi. Hän oli Suomen armeijan ylipäällikkö vuodesta 1673.


title: Pieni-Rutja

text: Pieni-Rutja (vatjaksi "Pieni Rud'd'a", ) on entinen vatjalaiskylä Leningradin alueen Jaaman piirissä Venäjällä. Se sijaitsee Kattilasta kuusi kilometriä kaakkoon. Vuonna 2007 kylässä oli 15 vakituista asukasta.


title: Pieni-Rutja

text: Naapurikylä Iso-Rutja oli venäläinen. Kylä oli olemassa 1500-luvulla, sillä se mainitaan maakirjassa 1618–1623 "Mensaja Rudiala". Vuonna 1848 kylässä oli 71 ja vuonna 1901 103 asukasta (52 miestä ja 51 naista). Vatjalainen murre oli samanlaista kuin Pummolassa.


title: E. J. Manuel

text: Erik James "E. J." Manuel, Jr. (s. 19. maaliskuuta 1990, Virginia Beach, Virginia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa tällä hetkellä NFL-liigan Buffalo Billsiä.


title: E. J. Manuel

text: Floridan osavaltionyliopistossa yliopistojalkapalloa ennen ammattilaisuraansa pelannut Manuel oli Buffalon ensimmäisen kierroksen varaus vuoden .


title: E. J. Manuel

text:
Ennen Draftia Manuelia verrattiin Josh Freemaniin ja häntä pidettiin yhtenä parhaista Draftin pelinrakentajista. Häntä kuitenkin arvosteltiin aaltoilevista tuloksista Collegessa.
Manuelin valinta oli yllätys koska mm. Matt Barkley ja Geno Smith olivat saatavilla.
Kesäkuussa 2013 Manuel teki 4 vuoden noin 9 miljoonan arvoisen sopimuksen.


title: Leenamaija Otala

text: Leenamaija Otala, ent. Jarenko (s. 1951) on helsinkiläinen tutkija, luennoitsija ja konsultti. Hänen asiantuntemusalansa on johtaminen: osaamisen kehittäminen ja johtaminen, työhyvinvointi, hallitustyöskentely, johtoryhmätötyö ja sosiaalisen median hyödyntäminen organisaatioissa. Otalaa pidetään erityisesti oppivien organisaatioiden "guruna" Suomessa. Vuonna 2013 hän sai Tietokirjailijapalkinnon.


title: Leenamaija Otala

text: Koulutukseltaan Otala on tekniikan tohtori. Hänen väitöskirjansa "Lifelong learning based on industry-university cooperation" vuodelta 1993 käsittelee elinikäistä oppimista. Otala on toiminut dosenttina Aalto-yliopiston perustieteiden korkeakoulussa (entinen Teknillinen korkeakoulu) sekä Tampereen teknillisessä yliopistossa. Nykyisin hän työskentelee johtamisen yliopettajana Metropolia Ammattikorkeakoulussa. Hän toimi Brysselissä sijaitsevan Euroopan elinikäisen oppimisen järjestön E.L.L.I:n tutkimusjohtajana.


title: Leenamaija Otala

text: Akateemisen uransa ohella Otala on toiminut yrityksissä ja muissa organisaatiossa asiantuntijana johtamis-, osaamisen kehittämis-, oppimis- ja työhyvinvointiasioissa, sekä hallitustyöskentelyn kehittäjänä. Otala on julkaissut 19 kirjaa ja toista sataa artikkelia sekä toiminut kolumnistina. Otalan kirjalliselle tuotannolle ominaista on tapaustutkimusten runsaus sekä teorian ja käytännön tiivis yhteys.


title: Karl Friedrich Rehbinder

text: Karl Friedrich Rehbinder (1764–1841) oli baltiansaksalainen kreivi ja Saku-oluttehtaan perustaja. Hän rakensi tiluksilleen Sakun kartanoon panimon vuonna 1820..


title: Reiman

text: Reiman tai Reimann on muun muassa seuraavien henkilöiden sukunimi:


title: Puumaja

text: Puumaja on puuhun tehty maja. Puumajan rakentaminen voi olla kielletty joissain paikoissa, esimerkiksi kansallispuistoissa.


title: Villem Reiman

text: Villem (Willem) Reiman (1861–1917) oli virolainen kansanvalistaja ja historioitsija. Hän valmistui teologian kandidaatiksi 1887. Hän toimi Jakob Hurtin apuna Pietarissa vuosina 1888–1889, oli sitten Viljandimaalla Kolga-Jaanin kirkkoherra. Hän oli Viron raittiusliikkeen johtaja, Eesti Kirjanduse Seltsin (EKS) esimies ja virolaisen raamatunkäännöskomitean jäsen.


title: Afrikkalaisamerikkalainen englanti

text: Afrikkalaisamerikkalainen englanti on Yhdysvaltain mustan väestönosan käyttämä amerikanenglannin muoto. Se syntyi Etelävaltioihin tuotujen orjien kielenä, ja siinä on yhä joitain afrikkalaisia piirteitä. Kielimuoto eroaa yleisamerikanenglannista niin ääntämisen, kieliopin kuin sanastonkin suhteen.


title: Afrikkalaisamerikkalainen englanti

text: Afrikkalaisamerikkalainen englanti perustuu valkoiseen amerikanenglantiin, Karibian kreoleihin ja afrikkalaisiin kieliin, jotka tulivat orjien mukana Yhdysvaltoihin 1600–1800-luvuilla. Se syntyi Etelävaltioissa sinne tuotujen orjien kielenä. Kielessä säilyneitä afrikkalaisia piirteitä ovat esimerkiksi sananalkuinen [d] < th, olla-verbin poisjättäminen ja tietyt verbaalisen kaksintaistelun muodot puhekulttuurissa. Alun perin kieli toimi myös amerikanafrikkalaisten välisenä salakielenä. Kieli levisi mustan väestön muuttoliikkeen kautta myös pohjoisen suuriin kaupunkeihin.


title: Afrikkalaisamerikkalainen englanti

text: Jotkut Etelä-Carolinan, Georgian ja pohjoisen Floridan rannikolla sekä Sea Islands -saarilla asuvat afroamerikkalaiset puhuvat 1700-luvulla syntynyttä gullah-kreolikieltä, jossa on erityisen paljon afrikkalaisia ja karibialaisia vaikutteita.


title: Afrikkalaisamerikkalainen englanti

text: Useat kielitieteilijät pitävät afrikkalaisamerikkalaista englantia amerikanenglannin murteena, mutta osa pitää sitä kokonaan omana kielenään.


title: Afrikkalaisamerikkalainen englanti

text: Selkeimmin amerikanenglannin yleiskielestä eroavaa afrikkalaisamerikkalaisen englannin muotoa käyttää mustan väestön vähiten koulutettu osa. Korkeammin koulutettujen mustien kieli muistuttaa enemmän yleiskieltä. Yhdysvalloissa on viime aikoina usein keskusteltu siitä, tulisiko afrikkalaisamerikkalaista englantia käyttää kouluopetuksessa yhdessä amerikanenglannin yleiskielen kanssa, vai tulisiko sitä pitää pelkkänä slangina, joka ei kuulu kouluun. Käyttöönoton vastustajien mukaan afrikkalaisamerikkalaisen englannin käyttö estää yksilön sosioekonomisen nousun.


title: Afrikkalaisamerikkalainen englanti

text: "R" ei äänny vokaalin jälkeen (esimerkiksi "car" [ka:]). "L" jää joskus ääntymättä sanan lopussa (esimerkiksi "hep < help, sef < self"). Jotkin sananloppuiset konsonanttiyhtymät lyhenevät (esimerkiksi "des < desk, col < cold, talk < talked"). "-in" korvaa "-ing":n (esimerkiksi "comin < coming"). Sananalkuinen "th" äännetään [d] (esimerkiksi "dat < that"). Sananloppuinen "th" äännetään [f] (esimerkiksi "souf < south"). Sanan ensimmäisen tavun paino voi korostua (esimerkiksi "pólice < police").


title: Afrikkalaisamerikkalainen englanti

text: Kieltoa voidaan ilmaista moninkertaisella negaatiolla (esimerkiksi "No girl can’t wear no platform shoes"). "It" korvaa sanan "there" ilmaisussa "It ain’t no < There is no". Sanat "are" ja "will" jätetään joskus pois (esimerkiksi "We comin" ja "We be here"). Monikon tunnus, omistusliite ja menneen ajan tunnus jätetään usein pois (esimerkiksi "He got < He’s got, Dey talk all night < They talked all night"). Apuverbiä "do" voidaan käyttää kieltoilmaisussa (esimerkiksi "It don’t all be her fault"). Apuverbiä "be" voidaan käyttää ilmaisemaan toistuvaa tekemistä (esimerkiksi "Dey be fightin < They are always fighting"). Painotettu "been" ilmaisee kaukaista menneisyyttä (esimerkiksi "Ah been see dat movie < I saw that movie long ago"). Aikomusta ilmaisee partikkeli "a" (esimerkiksi "Ah’m a hep you < I’m going to help you"). "Steady" kuvaa jatkuvaa tekemistä (esimerkiksi "Dey steady be good < They are always good"). "Come" toimii joskus puolittain apuverbinä (esimerkiksi "He come tellin me some story < He told me a lie"). "Like" tarkoittaa joskus ’melkein’ (esimerkiksi "Ah like to die when she tol me dat < I almost died when she told me that").


title: Afrikkalaisamerikkalainen englanti

text: Afrikkalaisamerikkalaisessa englannissa on joitain afrikkalaisia lainasanoja, kuten "yam" (’bataatti’) ja "tote" (’kantaa’). Jotkin kieliopilliset muodot ovat myös peräisin Afrikasta, kuten toistuvaa tekemistä kuvaava "be". Yleisiä etnistä yhteenkuuluvuutta kuvaavia tai pejoratiivisia sanoja ovat "homeboy, brother, bloods", "nigga" ja "honkie". Sanaa "bad" (’paha/huono’) käytetään merkityksessä ’hyvä’. "Crib, hip" ja "dude" tulevat myös afrikkalaisamerikkalaisesta englannista ja ovat levinneet yleiseen käyttöön.


title: Afrikkalaisamerikkalainen englanti

text: Afrikkalaisamerikkalaiseen kielenkäyttöön kuuluu myös monia tyypillisiä puhetyylejä. Yksi näistä on räppäys, joka tarkoittaa riimien rytmikästä artikulointia, ja se on myös antanut nimensä rap-musiikkityylille. Toinen on "jivin", sanoilla leikittely, jonka tarkoitus on usein hämätä ulkopuolista. Kolmas on "soundin", sanallinen kaksintaistelu.


title: Ernst Fabian Wrede

text: Ernst Fabian Wrede (17. heinäkuuta 1886 Muolaa – 21. helmikuuta 1952 Helsinki) oli suomalainen kansainvälisten asioiden hoitaja ja talousvaikuttaja.


title: Ernst Fabian Wrede

text: Wreden vanhemmat olivat ylijohtaja, vapaaherra Carl Ernst Wrede ja Sigrid Naema Maria Schulman. Hän valmistui Helsingin yliopistosta filosofian kandidaatiksi 1906 ja lakitieteen kandidaatiksi 1911. Wrede toimi kansainvälisen maatalousinstituutin esittelevänä sihteerinä Roomassa 1912–1914, asianajajana Helsingissä 1916, lähetystösihteerinä ja -neuvoksena Suomen Berliinin suurlähetystössä 1918 ja ulkoministeriön poliittisen osaston päällikkönä ja kansliapäällikkönä 1918–1921. Suomen Sahanomistajien yhdistyksen asiamies hän oli 1920–1921 ja toimitusjohtaja 1922–1940, Suomen Teollisuus-Hypoteekkipankin toimitusjohtaja hänestä tuli 1942. Wrede kuului moniin Suomen kansainvälisten kauppasuhteiden työryhmiin ja oli kauppasopimuskomitean jäsen 1932–1940 sekä ranskalais-suomalaisen kauppakamarin puheenjohtaja vuodesta 1935. Hän toimi myös muun muassa Telko Oy:n hallintoneuvoston puheenjohtajana vuodesta 1945 ja oli Suomen Valkoisen Ruusun ritarikunnan hallituksen jäsen ja rahastonhoitaja. Wrede julkaisi kunniamerkkejä käsittelevän kirjan "Finlands utmärkelsetecken: en redogörelse för Finlands officiella och halvofficiella utmärkelse- och minnestecken" vuonna 1946.


title: Ernst Fabian Wrede

text: Wreden puoliso vuodesta 1913 oli kreivitär Sigrid Elsa Armfelt (k. 1976). Kuvanveistäjä Carl Henrik Wrede (1890–1924) oli hänen veljensä.


title: Rose-Marie Pohjanmaan helmi

text: Rose-Marie Pohjanmaan helmi () on Lucien Hubbardin ohjaama ja käsikirjoittama yhdysvaltalainen mykkä draamaelokuva vuodelta 1928. "Rose-Marien" pääosia näyttelevät Joan Crawford ja James Murray. Elokuva perustuu Otto Harbachin Broadway-musikaaliin "Rose-Marie" vuodelta 1924.


title: Rose-Marie Pohjanmaan helmi

text: Alkuperäinen musikaalikomediana esitetty "Rose-Marie" sai ensi-iltansa 2. syyskuuta vuonna 1924 New Yorkin Broadwayn Imperial Theatressa. Näytelmää esitettiin 557 kertaa. Näytelmä suljettiin 16. tammikuuta vuonna 1926.


title: Rose-Marie Pohjanmaan helmi

text: "Rose-Marien" kuvaukset olivat alkaneet jo vuonna 1926, jolloin William Nigh oli ohjauksessa ja Renée Adorée pääosassa. Elokuva kuitenkin jäi keskeneräiseksi. Lucien Hubbard ja Edmund Goulding ottivat tuotannon haltuunsa pari vuotta myöhemmin ja korvasivat Adoréen Joan Crawfordilla.


title: Rose-Marie Pohjanmaan helmi

text: "Rose-Marie" kuvattiin paikan päällä Yosemiten kansallispuistossa 494 000 dollarin budjetilla; "Rose-Marie" oli budjettinsa puolesta keskivertoa kalliimpi MGM-tuotanto. Elokuva alun perin suunniteltiin kuvattavan Technicolorilla.


title: Rose-Marie Pohjanmaan helmi

text: "Rose-Marie" sai ensi-iltansa kotimaassaan Yhdysvalloissa 11. helmikuuta 1928. Suomessa elokuva sai ensi-illan 25. helmikuuta vuonna 1929. Elokuva oli taloudellinen menestys; se tuotti Yhdysvalloissa 679 000 dollaria ja ulkomailla 293 000 dollaria. Yhteensä elokuva tuotti 972 000 dollaria. "Rose-Marie" myös sai kriitikoilta kiitettävän vastaanoton.


title: Rose-Marie Pohjanmaan helmi

text: "Rose-Marie" on ensimmäinen kolmesta Metro-Goldwyn-Mayerin näytelmän elokuvasovituksesta; tunnetuin elokuvasovitus julkaistiin vuonna 1936 nimellä "Rose Marie", jonka ohjasi W. S. Van Dyke. Vuoden 1936 versiossa pääosissa ovat Jeanette MacDonald ja Nelson Eddy. Kolmas ja viimeinen elokuvasovitus sai ensi-iltansa vuonna 1954 nimellä "Rose Marie", jonka ohjasi Mervyn LeRoy. Vuoden 1954 version pääosia näyttelevät Ann Blyth ja Howard Keel. Kaikki kolme elokuvasovitusta sijoittuvat Kanadan erämaahan.


title: Rose-Marie Pohjanmaan helmi

text: "Rose-Marie" on listattu kadonneeksi elokuvaksi, koska MGM hävitti vuoden 1928 "Rose-Marien" alkuperäiset kelat vuonna 1936 "Rose Marien" (1936) ilmestymisen aikaan. MGM:llä oli tuolloin tapana tuhota alkuperäiset elokuvasovitukset jos niistä tehtiin uudelleenfilmatisoinnit samalla nimellä. On todennäköistä, että "Rose-Mariesta" ei ole säilynyt yhtään kopiota tai kelaa. Elokuvasta on kuitenkin säilynyt paljon valokuvia.


title: Fardeen Khan

text: Fardeen Khan (s. 8. maaliskuuta 1974) on intialainen näyttelijä. Hän on näytellyt useissa Bollywoodin menestyselokuvissa, kuten "No Entry" (2005), "Heyy Babyy" (2007) ja "" (2009). Khan on näyttelijä Feroz Khanin poika. Hän meni naimisiin näyttelijä Mumtazin tyttären Natasha Madhvanin kanssa joulukuussa 2005.


title: Pariisi (elokuva)

text: Pariisi (; myös nimellä "Shadows of Paris") on vuonna 1926 ensi-iltansa saanut Edmund Gouldingin ohjaama ja käsikirjoittama yhdysvaltalainen mykkä draamaelokuva, jonka pääosissa ovat Charles Ray ja Joan Crawford. "Pariisi" kertoo varakkaasta amerikkalaisesta (Ray), joka lomallaan Ranskassa rakastuu kabareetyttöön (Crawford). Metro-Goldwyn-Mayer toimi elokuvan tuotantoyhtiönä ja jakelijana.


title: Pariisi (elokuva)

text: "Pariisi" sai ensi-iltansa Yhdysvalloissa 24. toukokuuta 1926. Suomessa elokuva julkaistiin 31. tammikuuta 1927. Elokuva tuotti maailmanlaajuisesti 367 000 dollaria, joista 275 000 dollaria Yhdysvalloissa. "Pariisista" on säilynyt muutamia kopioita.


title: Canada Dry

text: Canada Dry on teksasilaisen Dr Pepper Snapple Groupin vuodesta 2008 lähtien omistama virvoitusjuomamerkki. Juoman keksi ja sitä kehitti ensin John J. McLaughlinin perhe vuosina 1904-1923. Jo yli vuosisadan ajan Canada Dry on tunnettu sen ginger alesta, vaikka yhtiö valmistaa myös useita muita virvoitusjuomia ja juomamiksereitä. Vaikka Canada Dryn onkin alkuperältään Kanadasta, sitä valmistetaan nykyään myös monissa muissa maissa ympäri maailmaa, esimerkiksi Yhdysvalloissa, Meksikossa, Kolumbiassa, Lähi-Idässä, Euroopassa ja Japanissa.


title: Canada Dry

text: Tuotteen sana "Dry" ("kuiva") viittaa siihen, että juoma ei ole makea, kuten kuiva viini. Kun juoman alkuperäinen valmistaja John J. McLaughlin valmisti uutta virvoitusjuomaansa, se oli vähemmän makea kuin muut sittemmin saatavilla olleet ginger alet; lopputuloksena hän merkitsi sen "kuivaksi".


title: Elisabethin kirkko (Marburg)

text: Elisabethin kirkko ("Elisabethkirche") on rakennettu Keski-Saksan Marburgiin vuosina 1235–1283 unkarilaisen Pyhän Elisabetin (s. 1207 – k. 1231) hautakappelin ympärille. Kirkko on vanhimpia goottilaista tyyliä edustavia Saksan kirkkoja, ja sen on sanottu olleen Kölnin tuomiokirkon esikuvana. Muodoltaan rakennus on ristikirkko.


title: Elisabethin kirkko (Marburg)

text: Keskiajalla kirkko oli pyhän Elisabetin muistolle omistettuna pyhiinvaelluskirkko, Saksalaisen ritarikunnan kokoontumispaikka sekä Hessenin maakreivien ja ritarien hautakirkko. Elisabethin hautakappeli on keskiajalla ollut kirkon tärkein osa. Alkuperäinen Elisabethin hauta oli omassa kappelissa suuressa ja värikkäässä sarkofagissa, jonka tekstit ylistävät Elisabethin ja Saksalaisen ritarikunnan kunniaa. Hautareliefi kuvaa Elisabethia Jeesuksen, Marian ja pyhimysten ympäröimänä kuolinvuoteellaan.


title: Elisabethin kirkko (Marburg)

text: Marburg muuttui uskonpuhdistuksessa luterilaiseksi, ja Elisabethin palvonta ja pyhiinvaellukset kirkkoon haluttiin lopettaa. Siksi hauta siirrettiin vuonna 1527 hautakappelista pois.


title: Elisabethin kirkko (Marburg)

text: Kirkon länsiportaalin yläpuolella on kuvattuna taivaan kuningatar Maria, joka oli myös Saksalaisen ritarikunnan suojelija. Marian molemmilla puolella on enkeli, ja ne asettavat Marian päähän taivaan kruunua. Viiniköynnös ja ruusunlehdet kuvaavat Jeesusta ja Mariaa.


title: Elisabethin kirkko (Marburg)

text: Amerikkalaiset miehittäjät ovat toisen maailmansodan jälkeen siirtäneet Kirkon pohjoiseen sivulaivaan ilman juhlamenoja Saksan presidentti Paul von Hindenburgin haudan, kun liittoutuneet halusivat poistaa Tannenbergin taistelun muistomerkin, jonka tuntumaan Hindenburg oli alun perin vuonna 1934 haudattu.


title: Aarne Rekola

text: Tyyko Aarne Johannes Rekola (29. huhtikuuta 1893 Vesilahti – 20. marraskuuta 1965 Helsinki) oli suomalainen juristi. Hän oli korkeimman hallinto-oikeuden hallintoneuvos 1938–1947, Helsingin yliopiston hallinto-oikeuden professori 1947–1952, finanssioikeuden professori 1947–1962. Hän oli siviilioikeuden dosentti 1941–1947, varadekaani 1947–1951 ja dekaani 1951–1960. Hän toimi 1940–1960-luvulla kaikkiaan kahdeksan verotusta pohtineen komitean puheenjohtajana.


title: Aarne Rekola

text: Hänen poikansa oli ministeri Esko Rekola.


title: Peter Erofejeff

text: Peter Erofejeff (s. 5. tammikuuta 1983) on suomalainen ammattilaisgolfari, joka nousi syksyllä 2012 miesten European Tourille läpäistyään kaikki kolme karsintavaihetta.


title: Peter Erofejeff

text: Erofejeffin valmentajana toimii Matti Ojala. Kotiseurana on Paltamo Golf, ennen Espoon Golfseura. Erofejeff on 175 cm pitkä ja painaa 80 kg.


title: Peter Erofejeff

text: Erofejeff tunnetaan yleisesti lempinimellä ”Patu”. Hän on kihloissa ja hänellä on avovaimonsa kanssa kaksi lasta.


title: Veikko Reinikainen

text: Veikko Olavi Reinikainen (4. kesäkuuta 1920 Helsinki – 30. huhtikuuta 1998 Vence, Ranska) oli suomalainen juristi ja yritysjohtaja, joka toimi kansainvälisen lääketeollisuuden johtotehtävissä 1960–1980-luvuilla.


title: Veikko Reinikainen

text: Reinikainen kirjoitti ylioppilaaksi 1940, osallistui talvisotaan rannikkotykistössä ja jatkosotaan saksalaisten yhdysupseerina Lapissa, suoritti ylemmän oikeustutkinnon 1946, sai varatuomarin arvon 1949 ja väitteli lakitieteen tohtoriksi 1956. Hän oli Helsingin yliopiston dosentti 1956–1985. Reinikainen toimi Suomen Teollisuusliiton johtajana vuosina 1955–1960, Suomen Metalliteollisuusyhdistyksen toimitusjohtajana 1960–1962 ja Raision tehtaiden toimitusjohtajana 1962–1964, minkä jälkeen hän siirtyi ulkomaille. Hän oli vuosina 1965–1967 lääketeollisuusyhtiö Pfizerin Espanjan-tehtaiden johtajana ja sen jälkeen Pfizerin Saksan, Italian ja lopuksi koko Euroopan tehtaiden johtajana, vuosina 1972–1976 Revlonin lääketeollisuuden kansainvälisenä johtajana, vuosina 1976–1978 Synthélabon kansainvälisenä johtajana ja vuosina 1978–1983 Nestlén varajohtajana lääketeollisuuden toimialalla. Vuosina 1983–1994 Reinikainen johti omaa konsulttiyritystään Genevessä Sveitsissä. Hän oli kansainvälisen asianajajaliiton Association Internationale des Sciences Juridiques’n puheenjohtaja vuosina 1979–1980.


title: Oswald Renkonen

text: Oswald Renkonen (vuoteen 1940 Streng, 6. syyskuuta 1872 Heinola – 7. syyskuuta 1951 Helsinki) oli suomalainen lääkäri ja professori.


title: Oswald Renkonen

text: Renkonen oli Helsingin yliopiston bakteriologian ja serologian ylimääräinen professori 1911–1921 ja professori 1921–1940 sekä lääketieteellisen tiedekunnan dekaani 1930–1940. Hänelle myönnettiin arkkiatrin arvo 1943. Renkonen oli Suomen sero-bakteriologisen tutkimuksen varsinainen aloittaja.


title: Oswald Renkonen

text: Renkosen puoliso oli Helena Emilia Brotherus. Heidän pojistaan Olli Renkosesta (1905–1986) ja Walter Renkosesta tuli professoreita. Kolmas poika Harry Osvald Renkonen (s. 1906) oli kirurgiaan erikoistunut lääkäri, jonka ensimmäinen puoliso oli kirjailija Santeri Ivalon tytär Taina Elinor Ivalo.


title: Pesäpallon maailmancup 2009

text: Kuudes Pesäpallon maailmancup järjestettiin Porissa ja Harjavallassa 9.-12. heinäkuuta 2009. Mukana oli 11 joukkuetta viidestä eri maasta.


title: Renkonen

text: Renkonen on suomalainen sukunimi, joka on muun muassa seuraavilla henkilöillä:


title: Olli Renkonen

text: Olli Renkonen, alk. Karl-Olof Streng (21. toukokuuta 1905 Helsinki – 27. toukokuuta 1986 Helsinki) oli suomalainen lääkäri ja professori.


title: Olli Renkonen

text: Renkosen vanhemmat olivat professori, arkkiatri Oswald Renkonen ja Helena Emilia Brotherus ja puoliso vuodesta 1931 Helvi Kerttu Anttonen. Myös heidän pojastaan Olli-Veikosta (s. 1935) tuli lääkäri, ja heidän poikansa Ossi Renkonen (1933–2011) oli Helsingin yliopiston lipidikemian henkilökohtainen ylimääräinen professori.


title: Olli Renkonen

text: Olli Renkonen pääsi ylioppilaaksi Suomalaisesta normaalilyseosta 1932 ja valmistui filosofian kandidaatiksi 1926 ja lääketieteen lisensiaatiksi 1935. Lääketieteen ja kirurgian tohtoriksi hän väitteli 1935. Ennen sotia Renkonen työskenteli sekä lääkärinä eri sairaaloissa että Helsingin yliopistossa. Sotien aikana hän johti puolustusvoimien bakteriologista laboratoriota ja veripalvelua, sotilasarvoltaan Renkonen oli lääkintäeverstiluutnantti. Renkonen oli isänsä seuraaja Helsingin yliopiston bakteriologian ja serologian professorina 1942–1971.


title: Ossi Renkonen

text: Ossi Renkonen (oik. Harry Mikko Oswald Renkonen, 7. toukokuuta 1933 Helsinki – 18. maaliskuuta 2011 Kemiö) oli suomalainen biokemisti ja Helsingin yliopiston lipidikemian henkilökohtainen ylimääräinen professori.


title: Ossi Renkonen

text: Renkonen suoritti väitöskirjatutkimukseensa liittyvät työt 1954–1958 Baselin yliopistossa Sveitsissä Tadeusz Reichsteinin ohjauksessa ja valmistui filosofian tohtoriksi 1958. Hän toimi sero-bakteriologian laitoksen assistenttina Helsingissä 1958–1967 ja lukuvuoden 1967–1968 hän työskenteli tutkijana Harvardin yliopistossa Konrad Blochin laboratoriossa. Vuonna 1968 hänet nimitettiin lipidikemian henkilökohtaiseksi ylimääräiseksi professoriksi Helsingin yliopistoon. 1970-luvulla Renkosen tutkimuksen painopiste siirtyi hiilihydraattikemiaan. Vuodesta 1979 alkaen hän toimi Helsingin yliopiston biokemian laitoksella opetus- ja esimiestehtävissä ja vuodesta 1989 Biotekniikan instituutissa tutkijana.


title: Ossi Renkonen

text: Arkkiatri Oswald Renkonen oli Ossi Renkosen isoisä ja professori Olli Renkonen hänen isänsä.


title: Ragnar Gustafsson

text: Ragnar Gustafsson (s. 14. syyskuuta 1890 Moloskovitsa, Venäjä – k. ?) oli suomalainen arkkitehti.


title: Ragnar Gustafsson

text: Hän suunnitteli lähinnä Helsinkiin sekä muualle pääkaupunkiseudulle. Tunnetuin Gustafssonin piirtämistä rakennuksista oli vuonna 1999 purettu Suomen Väri- ja Vernissatehdas Oy:n entinen varastorakennus, joka viimeisinä vuosikymmeninään tunnettiin legendaarisena Lepakkoluolana. Vuonna 1934 hän laati Hagalundin kartanon omistaneen Arne Grahnin toimeksiannosta kartanon maille rakennetun Westendin huvilakaupunginosan asemakaavan.


title: Pummola

text: Pummola (vatjaksi "Pummal'a", ) on entinen vatjalaiskylä Leningradin alueen Jaaman piirissä Venäjällä. Se sijaitsee Kattilan eteläpuolella. Kylä oli olemassa 1500-luvulla ja 1600-luvun alussa oli suhteellisesti runsasväkinen. Vuonna 1848 kylässä oli 153 vatjalaista ja 26 savakkoa (yhteensä 179) ja vuonna 1901 183 henkeä (80 miestä ja 103 naista). Kylässä oli Iljan kappeli, kalmisto ja kylän lähellä Iilian ristit.


title: Pussy (energiajuoma)

text: Pussy on brittiläisen Pussy Drinks Ltd:n valmistama energiajuoma. Huhtikuussa 2013 Advertising Standards Authority kielsi osan Pussyn mainoskampanjasta seksuaalisten viittauksien takia.


title: Pussy (energiajuoma)

text: Vuonna 2011 Pussya myytiin 3 000 eri myymälässä ympäri Britanniaa ja sitä vietiin 18 eri maahan. Yhdessä kuukaudessa myytiin jopa 200 000 tölkkiä. Juoman markkinoijina toimivat Tesco ja Selfridges. Huhtikuussa 2012 juoman myynnit olivat kohonneet 500 000 tölkin kuukausimyyntiin.


title: Raanala

text: Raanala (vatjaksi Raanala tai Lempola, ) on entinen vatjalaiskylä Leningradin alueen Jaaman piirissä Venäjällä.


title: Raanala

text: Kylä oli ilmeisesti olemassa jo 1500-luvulla. Vuonna 1848 kylässä oli 114 vatjalaista ja 89 savakkoa (yhteensä 203), vuonna 1901 255 asukasta (141 miestä ja 114 naista). Kylässä oli tunnettu "Tšerikkommätši", kylän lähellä puro "Iisi eja" sekä kylästä länteen Tolbovkajoki.


title: Bullet (energiajuoma)

text: Bullet on brittiläisen Sun Markin kehittämä energiajuoma, jota valmistetaan Belgiassa. Bulletin valmistus aloitettiin vuonna 2006, ja vuonna 2012 sitä myytiin 2,1 miljoonaa tölkkiä. Juomaa myydään yli sadassa maassa, ja se on voittanut neljänä vuotena peräkkäin arvovaltaisen Queen'sin palkinnon. Bullet-energiajuoman merkittävin markkinakilpailija on tällä hetkellä Red Bull.


title: Baseballin Euroopan-mestaruuskilpailut 2007

text:
Baseballin seniorien Euroopan-mestaruuskilpailut käytiin Espanjassa 7. – 16. syyskuuta 2007. Mestaruuden voitti Alankomaat. Kilpailuihin järjestettiin karsintaturnaukset heinä-elokuussa 2006. Kaikkiaan 12 joukkuetta osallistui lopputurnaukseen. Turnaus oli samalla osa olympiakarsintaa. Turnauksen voittaja Alankomaat selviytyi suoraan Olympiaturnaukseen ja muut mitalistit Iso-Britannia ja Espanja saivat paikan Taiwanissa pelattavaan olympiakarsintaturnaukseen.
Turnauksesta jäi pois Kreikan joukkue, koska maan liitto ei täyttänyt hallinnollisia ja taloudellisia velvoitteita. Kreikan tilalla pelasi Venäjän voittamassa karsintakilpailussa toiseksi sijoittunut Itävalta.


text: Tšekin voitot Kroatiasta ja Itävallasta mitätöitiin myöhemmin ja tuomittiin vastustajien 9-0 -voitoiksi. Tällä ei ennättänyt olla vaikutusta sijoitusottelujen muodostumiseen.


text:
Alkulohkoissa pelatut keskinäiset ottelut laskettiin mukaan loppusarjan taulukkoon.
Iso-Britannian, Espanjan ja Saksan välinen järjestyi keskinäisissä otteluissa päästettyjen juoksujen perusteella. Iso-Britannialla ja Espanjalla päästettyjä oli 7,50 yhdeksää vuoroa kohti, jolloin Iso-Britannia voitti hopeaa voitettuaan keskinäisen ottelun. Saksan RA/9 oli 8,00.


text:
Euroopan mestari 2007
20. mestaruus


title: Henrik Renqvist (geofyysikko)

text: Henrik Renqvist (28. huhtikuuta 1883 Käkisalmi – 23. helmikuuta 1953 Helsinki) oli suomalainen geofyysikko, Helsingin yliopiston geofysiikan dosentti vuodesta 1926. Hänelle myönnettiin vuonna 1949 professorin arvo.


title: Henrik Renqvist (geofyysikko)

text: Renqvist oli vuosina 1919–1931 Merentutkimuslaitoksen talassologi, vuosina 1931–1946 Hydrografisen toimiston johtaja. Hän julkaisi tutkimuksia geodesian, hydrologian, merentutkimuksen ja seismologia aloilta. Renqvist oli Suomen Maantieteellisen Seuran puheenjohtaja vuonna 1930.


title: Purppurasinikka

text: Purppurasinikka ("Sialia mexicana") on rastaiden heimoon kuuluva varpuslintu.


title: Purppurasinikka

text:
Purppurasinikka on 16-19 cm pitkä ja se painaa 24-31 grammaa. Koiraan höyhenpuku on kiiltävänsininen, mutta sillä on ruosteenoranssi rinta, kyljet ja yläselkä. Naaras on harmaampi ja sillä on himmeänoranssi rinta ja sinistä sävyä pyrstössä ja siivissä.
Purppurasinikkaa tavataan Meksikossa, Yhdysvaltojen länsiosissa ja Kanadan lounaisosissa. Vuoristoissa pesivät linnut siirtyvät talveksi alemmaksi ja osa muuttaa etelämmäksi. Osa kannasta talvehtii pesimäseuduillaan. Purppurasinikka on luokiteltu elinvoimaiseksi lajiksi.


title: Purppurasinikka

text: Purppurasinikka elää avoimissa metsissä ja metsänreunoilla. Se tulee toimeen myös hakatuissa metsissä, jos alueelle on jäänyt pesimiseen sopivia kuolleita puita.


title: Purppurasinikka

text: Purppurasinikka tekee pesänsä puunkoloon tai linnunpönttöön. Se voi pesiä myös rakennuksissa tai vanhoissa pääskyjen mutapesissä. Naaras rakentaa pesän lähes kokonaan yksin. Naaras munii 2-8 munaa, joita haudotaan 12-17 päivää. Poikaset pysyvät pesässä 18-25 päivää.


title: Purppurasinikka

text: Kesäisin purppurasinikka käyttää ravinnokseen pääasiassa hyönteisiä. Talvisin se syö enimmäkseen hedelmiä ja siemeniä, mutta osaksi myös hyönteisiä.


title: Sydämen ääni (elokuva)

text: Sydämen ääni () on Monta Bellin ohjaama ja Louis B. Mayerin tuottama yhdysvaltalainen mykkä romanttinen draamaelokuva vuodelta 1925. "Sydämen äänen" pääosassa on Norma Shearer, joka näyttelee kaksoisroolia.


title: Sydämen ääni (elokuva)

text: "Sydämen äänen" käsikirjoitti Alice D. G. Miller Adela Rogers St. Johnsin tarinan pohjalta. Metro-Goldwyn-Mayer – silloinen Metro-Goldwyn Pictures Corporation – toimi elokuvan tuotantoyhtiönä ja jakelijana. Elokuva sai Yhdysvaltain ensi-illan 23. helmikuuta vuonna 1925. Suomessa elokuva sai ensi-iltansa 4. tammikuuta vuonna 1926. Ilmestyessään "Sydämen ääni" sai ylistävät arvostelut kriitikoilta. "Sydämen ääni" julkaistiin DVD:lle Yhdysvalloissa 19. tammikuuta vuonna 2010.


title: Sydämen ääni (elokuva)

text: "Sydämen ääni" kertoo nuoresta miehestä, jonka täytyy valita kahden naisen väliltä, jotka ovat molemmat rakastuneet häneen. Toinen naisista on köyhä katujen kasvatti ja toinen hienostunut seurapiirikaunotar.


title: Matikylä

text: Matikylä tai Mati (vatjaksi "Mattija", "Mative" tai "Mattiva", ) on entinen vatjalaiskylä Leningradin alueen Jaaman piirissä Venäjällä. Se sijaitsee Syväjärven ja Paapinajärven välisen kannaksen itäpuolella, Kattilasta länteen.


title: Matikylä

text: Kylä oli olemassa 1500-luvulla, vaikka se maakirjan mukaan oli vuosina 1618-1623 melkein autio. Vuonna 1848 kylässä oli 90 ja 1900-vuosisadan alussa 157 asukasta (78 miestä ja 79 naista). Vuonna 1942 kylässä oli 18 taloa, silloin se oli kuin ulkoilmamuseo ja säilynyt täysin ehjänä.


title: Matikylä

text: Matissa oli kappeli, pyhä Iilian lähde, uhripaikka ("čivireukko") ja sieltä mainitaan myös "Isimäči". Kylän lähellä oli muitakin lähteitä ja "Pihkumäči" sekä keinumäki ("L'ekku-mäči") ja hautausmaa ("kalmoot"), jossa kasvoi iso mänty ("kalmapihko"). Hautausmaa oli Matin, Korvettulan ja Korovaisin kylien yhteinen.


title: Untova

text: Untova () on kylä Leningradin alueen Jaaman piirin Kattilan kunnassa Venäjällä. Se sijaitsee Sumajoen varrella 7 kilometriä Kattilan taajamasta pohjoiseen. Kylässä on 20 asukasta (vuonna 2010).


title: Untova

text: Vatjalaiseen Toldogan pogostaan kuulunut kylä mainitaan mahdollisesti nimellä "Vvilujevo" Novgorodin Vatjan viidenneksen verokirjassa vuonna 1499/1500. Ruotsalaisten 1600-luvun alussa laatimassa maakirjassa se esiintyy muodossa "Vndoleua".


title: Untova

text: Peter von Köppenin mukaan vuonna 1848 Untovassa asui 104 vatjalaista. Kylä tunnettiin vatjaksi "Undovan" lisäksi nimellä "Illo". Kylässä puhuttiin vatjaa vielä 1920-luvulla.


title: Untova

text: Untovan talonpojat olivat 1860-luvulle saakka tilanomistajien maaorjia. Myöhemmin he kuuluivat kyläkuntana Kattilan volostiin. Vuonna 1899 kylässä oli 130 asukasta, joista 118 oli ”suomalaisia”, 8 venäläisiä ja 4 ”sekoittuneita”. Uskonnoltaan he olivat kaikki ortodokseja.


title: Untova

text: Neuvostoaikana Untova muodosti aluksi oman kyläneuvoston. Vuodesta 1930 lähtien se kuului Kattilan kyläneuvostoon.


title: Pihlaala

text: Pihlaala (vatjaksi "Pihl'al'a", ) on entinen vatjalaiskylä Leningradin alueen Jaaman piirissä Venäjällä. Se sijaitsee Kattilan eteläpuolella.


title: Pihlaala

text: Kylä mainitaan jo vuonna 1591 ("Pilelä"). 1600-luvun alussa kylä oli Kattilan jälkeen runsasväkisin. Vuonna 1848 kylässä oli 450 asukasta (442 vatjalaista ja kahdeksan savakkoa), ja vuonna 1901 454 henkeä (214 miestä ja 240 naista). V. Alavan mukaan silloin kylä oli puoleksi vatjalainen ja puoleksi venäläinen. Kylässä oli Iilian tsasouna.


title: SoundCloud

text:
SoundCloud on ruotsalainen musiikin sekä muiden äänitiedostojen levitykseen ja suoratoistoon keskittyvä internet-palvelu, joka mahdollistaa pääasiassa muusikoista koostuvalle käyttäjäkunnalleen musiikkitiedostojen lataamisen palvelimille, suoranauhoituksen sekä promootion. Ammattilais- ja harrastelijamuusikot käyttävät palvelua niin valmiiden kappaleiden, raakaversioiden, demojen, podcastien kuin DJ-miksausten jakamiseen.
Tuoreet, uransa alkuvaiheessa tai koko kansalle tuntemattomat, muusikot käyttävät palvelua pääasiallisena jakelumedianaan.


title: SoundCloud

text: SoundCloudin perustivat ruotsalaiset ääniteknikko Alex Ljung ja taiteilija Eric Wahlforss Tukholmassa. He siirsivät toiminnan kuitenkin hyvin pian Berliiniin. Palvelun alkuperäisenä ideana oli tarjota muusikoille mahdollisuus jakaa kätevästi tuottamaansa musiikkia keskenään, mutta sittemmin siitä on kehkeytynyt kokonainen julkaisuväylä, joka mahdollistaa myös musiikin kaupallisen julkaisemisen.


title: SoundCloud

text: Vuonna 2009 perustaja Ljung kertoi Wired-lehden haastattelussa hänen sekä kollegansa omaavan musiikkitaustan, ja totesi heidän kokeneen turhautumista muusikoiden internet-yhteistyön hankaluuksista ja rajoitteista. Hän mainitsi kuvapalvelu Flickrin sekä videopalvelu Vimeon todeten, että vastaavan kaltainen palvelu muusikkojen tarpeisiin puuttui.


title: SoundCloud

text: Huhtikuussa 2009 SoundCloud sai 2,5 miljoonaa euroa rahoitusta Doughty Hansonin teknologiarahoituspalvelulta. Toukokuuhun 2010 tultaessa palvelu ilmoitti ylittäneensä miljoonan rekisteröityneen käyttäjän rajan. Tammikuussa 2011 varmistui, että palvelu oli nostanut 10 miljoonaa dollaria lisärahoitusta Union Square Venturesilta sekä Index Venturesilta. Kesäkuun 11. päivänä 2011, SoundCloud ilmoitti ylittäneensä viiden miljoonan käyttäjän rajan sekä saaneensa sijoituksia Ashton Kutcherilta sekä Guy Osearyn A-luokan rahastolta. Tammikuun 23. päivänä 2012 palvelu ilmoitti blogissaan ylittäneensä 10 miljoonan käyttäjän rajapyykin.


title: SoundCloud

text: Joulukuussa 2012 palvelu julkaisi uuden ulkoasunsa, joka tunnettiin nimellä SoundCloud Next. Uudistusten joukossa oli muun muassa ominaisuus, joka mahdollisti kappaleiden streamaamisen taustalla käyttäjän liikkuessa sivustolla.


title: SoundCloud

text: Heinäkuussa 2017 uutisoitiin palvelun olevan taloudellisiissa vaikeuksissa ja yhtiö joutui irtisanomaan 173 työntekijäänsä (40 % kaikista) ja sulkemaan Lontoon ja San Franciscon toimistonsa.


title: SoundCloud

text: SoundCloudin avainominaisuus on, että jokainen palveluun siirretty äänitiedosto saa yksilöllisen URLin. Yhtenä erona MySpacen soittimeen oli siinä, että SoundCloudissa sijaitsevia kappaleita pystyy upottamaan minne tahansa verkossa. SoundCloudissa oli jonkin aikaa myös suora julkaisemismahdollisuus sekä Facebookiin että Twitteriin.


title: SoundCloud

text: SoundCloud käyttää musiikin levittämiseen erilaisia widgetejä ja sovelluksia. Käyttäjä voi lisätä soitinwidgetin esimerkiksi kotisivulle tai blogiin, ja palvelu voidaan asettaa ilmoittamaan sosiaalisessa mediassa (esimerkiksi Facebook-päivityksenä) automaattisesti uudesta lisätystä sisällöstä. Palvelun ohjelmointirajapinta mahdollistaa sekä musiikin lisäämisen että lataamisen muiden sovellusten sekä mobiililaitteiden kautta. SoundCloudin mobiilisovellus on saatavilla tällä hetkellä (heinäkuu 2013) iOS- ja Android-käyttöjärjestelmille.


title: SoundCloud

text: Sama ohjelmointirajapinta on sisällytetty useisiin sovelluksiin, tunnetuimpana PreSonus Studio One-musiikintuotanto-ohjelmiston Pro-versioon. Jotkin web-palvelut integroituvat ohjelmointirajapinnan kanssa, muun muassa Songkick ja FourSquare.


title: SoundCloud

text: SoundCloudin yksi tunnusomainen piirre on esittää audioraitojen (esim. musiikkikappaleiden) ääniaalto visuaalisessa muodossa, sekä käyttäjien kommentoinnin mahdollistaminen mihin tahansa kohtaan kyseistä graafista ääniaaltoa (tunnetaan nimellä "timed comments", ajastetut kommentit). Palvelussa on mahdollista luoda ja liittyä ryhmiin, mitkä tarjoavat yhteisen jaetun tilan sisällön jakamiseen ja säilömiseen.


title: SoundCloud

text: SoundCloud tarjoaa valinnaisia lisäominaisuuksia maksaville käyttäjille. Etuihin kuuluvat ensisijaisesti laajempi, minuuteissa mitattava tallennuskapasiteetti (ilmaiseksi 60 minuuttia), useampien soittolistojen/albumeiden luominen sekä tarkat statistiikat liittyen omien kappaleiden kuunteluun. Näihin kuuluvat muun muassa yksilöidyt käyttäjä- ja maakohtaiset kuuntelutilastot.


title: SoundCloud

text: SoundCloud voitti Schröderin innovaatiopalkinnon vuoden 2011 European Tech Tour Awards Dinner-gaalassa.


title: SoundCloud

text: Heinäkuussa 2017 SoundCloud ilmoitti irtisanovansa talousvaikeuksien takia 40 % työntekijöistään. Pessimististen arvioiden mukaan tällä pystyttiin saamaan yhtiölle lisäaikaa vain viimeiseen vuosineljännekseen saakka eli noin 80 päivän verran.


title: Korvettula

text: Korvettula (vatjaksi "Kõrvõttul'a", ) on entinen vatjalaiskylä Leningradin alueen Jaaman piirissä Venäjällä. Se sijaitsee Kattilasta lounaaseen.


title: Korvettula

text: Kylä oli olemassa 1600-luvulla. Vuonna 1848 kylässä oli 75 ja vuonna 1901 108 asukasta (60 miestä ja 48 naista). Kylässä oli tunnettu Iiliän tammi, uhrilähde ("kupol'o-lähe"), uhrikaivo ("kupula-kaivo") ja uhripaikka ("čivirõukko") sekä Iiliän puro ("Iliä-õja"). Kylän lähellä oli "Pihkuzikkomäči" ja "Karnamäči" -nimiset mäet.


title: Åke Svanstedt

text: Åke Svanstedt (s. 18. marraskuuta 1958 Attmar) on ruotsalainen raviohjastaja ja -valmentaja.


title: Åke Svanstedt

text: Hän Olle Goopin ja Stig H. Johanssonin jälkeen Ruotsin kaikkien aikojen kolmanneksi voitokkain raviohajastaja. Svanstedt on vuonna 1977 alkaneella urallaan ajanut yhteensä yli 6 000 voittoa ja hänen ohjastamiensa hevosten palkintosumma kohoaa yli 57 miljoonaan euroon. Ruotsin voitokkain ohjastaja hän on ollut vuosina 1994 ja 1998. Svanstedilla on yli 200 hevosen valmennustalli Varan kunnassa Länsi-Götanmaalla. Hänen kotiratansa on Varan naapurikunnassa Skarassa sijaitseva Axevalla. Aikaisemmin Svanstedt vaikutti Bergsåkerin raviradalla Sundsvallissa vuoteen 2001 saakka.


title: Åke Svanstedt

text: Lempinimellä Kung-Åke (Kuningas Åke) tunnettu Svanstedt on urallaan saavuttanut useita suurkilpailuvoittoja Ruotsin ja Pohjoismaiden lisäksi myös muualla Euroopassa. Tunnetuimpia hänen valmennuksessaan olleita hevosia ovat olleet muun muassa kaksinkertainen European Grand Circuitin voittaja Zoogin sekä Elitloppet-voittajat Gidde Palema ja Torvald Palema. Suomessa Svanstedt on ohjastanut muun muassa Suur-Hollola-ajon sekä Finlandia-ajon voitot.


title: Natriumtriklooriasetaatti

text: Natriumtriklooriasetaatti (CClCONa) on trikloorietikkahapon natriumsuola. Yhdistettä käytetään katalyyttinä ja aiemmin myös rikkakasvien torjunta-aineena.


title: Natriumtriklooriasetaatti

text: Natriumtriklooriasetaatti on huoneenlämpötilassa valkoista kiinteää ainetta. Kuumennettaessa se alkaa hajota noin 125–175 °C lämpötilassa ja tärkeimmät hajoamistuotteet ovat natriumkloridi, hiilimonoksidi, hiilidioksidi ja triklooriasetyylikloridi. Yhdiste liukenee hyvin veteen ja polaarisiin orgaanisiin liuottimiin, kuten alkoholeihin. Vesiliuoksessa se hydrolysoituu muodostaen kloroformia ja natriumvetykarbonaattia. Tämä tapahtuu etenkin vesiliuosta kuumennettaessa. Jos liuotin on aproottinen, kuten 1,2-dimetoksietaani, muodostuu natriumtriklooriasetaatin liuosta kuumennettaessa dikloorikarbeenia.


title: Natriumtriklooriasetaatti

text: Natriumtriklooriasetaattia valmistetaan neutraloimalla trikloorietikkahappoa natriumhydroksidilla tai natriumkarbonaatilla.


title: Natriumtriklooriasetaatti

text: Yhdiste on herbisidi, joka tehoaa moniin yksivuotisiin kasveihin. Nykyään yhdisteen käyttö on kielletty muun muassa Euroopan Unionin, Yhdysvaltojen ja Kanadan alueilla, mutta sitä käytetään edelleen Aasiassa. Nykyään yhdisteen tärkeimmät käyttökohteet ovat polymeroitumiskatalyyttinä toimiminen valmistettaessa polyvinyylipolymeerejä ja apuaineena tekstiilien värjäyksessä.


title: Husebyn ruukki

text: Husebyn ruukki on ruukkialue Ruotsissa nykyisessä Alvestan kunnassa. 1620-luvulla Huseby siirtyi valtionamiraali Karl Karlsson Gyllenhielmille, joka käski perustaa sinne rautaruukin. Raudan käsittelyä tehtiin vuoteen 1930 asti, mutta valimo oli toiminnassa 1950-luvulle asti. Ruukinpatruuna Joseph Stephensin aikana (1867-1934) rauta- ja puuteollisuuden ohella kehitettiin maataloutta.


title: Rakkauden ihmeelliset tiet

text: Rakkauden ihmeelliset tiet (myös Kulkijan kultateillä; ) on vuonna 1926 ensi-iltansa saanut Harry Edwardsin ja Frank Capran ohjaama yhdysvaltalainen mykkä komediaelokuva, joka on tyyliltään eräänlaista slapstick-huumoria. Elokuvan pääosissa ovat Harry Langdon ja Joan Crawford, jota lainattiin Metro-Goldwyn-Mayerilta. Langdonin tuotantoyhtiö Harry Langdon Corporation toimi elokuvan tuottajana ja First National Pictures jakelijana.


title: Rakkauden ihmeelliset tiet

text: "Rakkauden ihmeelliset tiet" sai ensi-iltansa Yhdysvalloissa 21. maaliskuuta vuonna 1926. Suomessa elokuva sai ensi-illan 6. kesäkuuta vuonna 1927. Ilmestyessään "Rakkauden ihmeelliset tiet" oli taloudellinen menestys. "Rakkauden ihmeelliset tiet" julkaistiin VHS:lle 25. maaliskuuta vuonna 1997 ja DVD:lle 2. syyskuuta vuonna 2003.


title: Rakkauden ihmeelliset tiet

text: "Rakkauden ihmeelliset tiet" kertoo hulttiosta nimeltä Harry Logan (Harry Langdon), joka on rakastunut kenkämogulin tyttäreen Betty Burtoniin (Joan Crawford). Harry osallistuu maastojuoksuun kahdesta syystä: voittaakseen 25 000 dollarin suuruisen rahapalkinnon, jotta voisi pelastaa isän liikeyrityksen ja tehdä vaikutus Bettyyn, jotta voisi mennä hänen kanssaan naimisiin.


title: Attmar

text: Attmar on Ruotsissa sijaitseva pientaajama ja entinen kunta. Attmar kuuluu Sundsvallin kuntaan, Västernorrlandin lääniin ja Medelpadin maakuntaan. Vuonna 2000 entisen kunnan alueella oli 1 863 asukasta. Attmarin pientaajamassa puolestaan oli vuonna 2010 vain 145 asukasta.


title: Attmar

text: Attmarin pitäjästä muodostettiin vuoden 1862 kuntauudistuksessa Attmarin maalaiskunta ja Attmarin seurakunta. Vuosina 1963–1973 Attmarin ja Tunan maalaiskunnat olivat yhdistettyinä Matforsin maalaiskunnaksi. Se liitettiin vuonna 1974 osaksi Sundsvallin kuntaa, johon Attmarin alue on siitä lähtien kuulunut.


title: Francis Lawrence

text: Francis Lawrence (s. 26. maaliskuuta 1971) on yhdysvaltalainen elokuva-, televisio- ja musiikkivideo-ohjaaja. Hän on ohjannut muun muassa "Nälkäpeli"-elokuvasarjan kolme viimeistä osaa.


title: Francis Lawrence

text: Lawrence on ohjannut musiikkivideoita muun muassa Beyoncélle, Green Daylle, Britney Spearsille, The Black Eyed Peassille, Jay-Z:lle, Avril Lavignelle, Aerosmithille, Janet Jacksonille, Jennifer Lopezille, Lady Gagalle, Lisa Marie Presleylle, Destiny’s Childille, Gwen Stefanille, Pinkille, Shakiralle ja Missy Elliottille.


title: Trauma Center: New Blood

text: Trauma Center: New Blood on Trauma Center -videopelisarjan kolmas peli. Se on sarjan ensimmäinen Wiille tehty peli. Pelissä on sarjan aiempiin peleihin verrattuna täysin uusia ominaisuuksia, kuten elvytys, kaksinpeli ja hahmojen koko vuoropuhelu ääninäyttelijöiden tekemänä.


title: Trauma Center: New Blood

text: New Blood alkaa seitsemän vuotta Trauma Center: Under the Knife 2 -pelin tapahtumien jälkeen, vuonna 2028. Tarina seuraa kirurgeja Markus Vaughn ja Valerie Blaylock. Molemmat työskentelivät Concordia Medical Institutessa, Los Angelesissa, ennen siirtymistään Montgomery Memorial -sairaalaan Alaskassa. Markus Vaughn avusti Concordiassa Lloyd Wilkensiä tutkimuksissaan, kunnes hän vahingossa loi Stigman. Kun Lloyd ei suostunut lopettamaan tutkimustaan ja pysäyttämään Stigmaa ennen kuin siitä tulisi liian vaarallinen, Markus pyysi, että hänet siirrettäisiin Montgomery Memorial -sairaalaan, mukanaan Valerie, joka halusi palavasti oppia Healing Touchin. Tohtori Vaughnin tavoitteena on hioa taitojaan, peruuttaa tehty vahinko ja tuhota Stigma lopullisesti.


title: Trauma Center: New Blood

text: Ollessaan Montgomery Memorial -sairaalassa, kirurgit suorittavat monia leikkauksia monille potilaille - heidän joukossaan Miles Hoover, sairaalan johtaja. Eräänä päivänä Montgomery Memorialissa, jaksossa 1-3, miestä on ammuttu kiväärillä ja nuori nainen tuo hänet sairaalalle hoitoon. Miehen leikkauksen jälkeen paljastuu, että naisen nimi on Elena Salazar. Hän on Markus Vaughnin entinen potilas. Trauma Center: Under the Knife 2 -pelissä Markus Vaughn istutti pumpun silloin 13-vuotiaan Elenan haimaan. Pumppuun on kuitenkin tullut toimintahäiriö ja se pitää korvata uudella. Elena yllyttää Markus Vaughnia leikkaamaan hänet, sillä hän oli alun perinkin se, joka pumpun asensi. Markus suorittaa leikkauksen Elenalle Healing Touchia käyttäen. Myöhemmin juonessa Salazarista tulee pysyvä sairaanhoitaja Vaughnille ja Blaylockille.


title: Trauma Center: New Blood

text: Montgomery Memorial on sulkeutumassa ja tohtori Hoover käskee heidän palata takaisin Concordiaan. Markus on vastentahtoinen takaisin palaamisesta, mutta lopulta hän käsittää, että hänellä ei ole valinnan varaa. Palatessaan Concordiaan he joutuvat suorittamaan leikkauksen Lloyd Wilkensille, joka sai tartunnan Stigmasta. Tarina saa ikävän käänteen, kun professori Wilkens siepataan leikkauksen jälkeen ja kaikki kallisarvoinen tieto Stigmasta hänen mukanaan. Tähän aikaan Markus Vaughnia ja Valerie Blaylockia pyydetään liittymään Caduceusiin, sillä heillä on arvokasta tietoa Stigmasta. Ensimmäiset Stigma-tapaukset yritettiin pitää poissa julkisuudesta, mutta sen olemassaolo paljastuu Miracle Surgery -televisio-ohjelmassa, jossa Elena, Valerie ja Markus esiintyvät saadakseen sen lopettamaan lähetyksensä. Ohjelman jälkeen Kidman Family sieppaa heidät.


title: Trauma Center: New Blood

text: Kidman Family on rikollisjärjestö, joka on pannut merkille kirurgien taidot ja Stigman mahdolliset hyödyt. Kidman Familyn vankeudessa Blaylock ja Vaughn pakotetaan suorittamaan leikkauksia Stigma-potilaille, joiden kehoon se on tarkoituksella istutettu. Panttivankina olleessaan Markus paljastaa vihdoin Valerielle ja Elenalle, että hän on syyllinen Stigman syntyyn. Professori Wilkens halusi tulla kuuluisaksi hänen ja Markusin keräämällä tiedolla Stigmasta, mutta Vaughn ei halunnut käyttää niin suurta mahdollista uhkaa rikastuakseen, joten hän lähti Alaskaan.


title: Trauma Center: New Blood

text: Matkustettuaan Etelä-Amerikkaan hoitaakseen lisää Stigma-potilaita Valerie, Elena ja Markus löytävät Kidmanin kuolleena. Heidän palatessaan Caduceusiin heille selviää, että Cynthia Kazakov, Valerien läheinen ystävä, oli suhteessa miehen nimeltä Master Vakhushti kanssa, joka suunnitteli Elenalle samanlaista istutetta, joka Cynthialla on. Kyseisessä istutteessa on kaukosäädin, jolla voitaisiin pysäyttää verenkierto kokonaisuudessaan. Vakhushti suunnitteli asettavansa sellaisen Elenaan, jotta voisi kiristää Markusia jatkamaan Stigman tutkimista. Poistettuaan laitteen Cynthian elimistöstä he tapaavat Vakhushtin, jolla on Cardia-tyyppinen Stigma. Valerie ja Markus hoitavat viimeisen Stigman ja heille selviää, että Vahkushti käytti Cardiaa hoitona. Tämä oli kuitenkin tehnyt hänestä sosiopaattisen sekopään. Hän kuolee tiedostaen vääryytensä vain hieman leikkauksen jälkeen ja elämän palatessa normaaliksi Valerie, Markus ja Elena mietiskelevät, miten on heidän työnsä pelastaa jonkun henki kun sitä tarvitaan.


title: Trauma Center: New Blood

text:
Derek Stiles ja Angela Thompson edellisestä Trauma Centeristä nähdään tässäkin pelissä jaksossa 7-4 ja neljännessä Challenge-tehtävässä, jossa Derek ja Angie esittelevät Markusille ja Valerielle leikkaussimulaattorin, joka on suunniteltu demonstroimaan sekä GUILTia että Stigmaa sairastavien potilaiden hoitoa.
Pelin toiminta keskittyy, kuten sarjan aiemmissakin osissa, leikkausten tekoon. Pelissä käytetään Nunchuk-ohjainta välineiden valintaan ja Wiin ohjainta niiden käyttämiseen, esimerkiksi haavojen ompeluun, lääkeaineen ruiskuttamiseen, vierasesineiden poistamiseen potilaiden kehosta ja leikkausviiltojen tekemiseen. Pelin useimmissa leikkauksissa on kolme vaikeustasoa: helppo, normaali ja vaikea. Joissakin leikkauksissa vaikeustasoksi on automaattisesti säädetty erittäin vaikea.
New Bloodissa uutta on kaksinpeli, jota on mahdollista käyttää lähes kaikkiin leikkauksiin.


title: Trauma Center: New Blood

text: Jokaisen leikkauksen lopussa pelaaja saa hänen nopeuteensa ja tarkkuuteensa perustuvan arvosanan. Arvosanoja on viisi.Arvosanan XS voi saavuttaa vain vaikeustasoilla vaikea ja erittäin vaikea.


title: Trauma Center: New Blood

text: Healing Touch ("parantava kosketus") on erityinen kyky, joka on vain kaikkein taitavimmilla kirurgeilla. Sitä voidaan käyttää vain kerran leikkauksen aikana. Healing Touchin aikana lääkäri pystyy tekemään asioita, jotka olisivat muuten mahdottomia. Healing Touch kestää vain jonkin aikaa. Sekä Markus Vaughn että Valerie Blaylock kykenevät käyttämään Healing Touchia. Markuksen Healing Touch hidastaa väliaikaisesti ajan kulkua ja antaa pelaajalle enemmän aikaa suorittaa vaadittavat toimenpiteet. Valerien Healing Touch puolestaan vakauttaa potilaan tilan hetkeksi, jolloin tämä ei voi kuolla.


title: The Boob

text: The Boob (Isossa-Britanniassa nimellä "The Yokel") on William A. Wellmanin ohjaama yhdysvaltalainen mykkä romanttinen komediaelokuva vuodelta 1926. Elokuvan pääosia esittävät Gertrude Olmstead, George K. Arthur, Joan Crawford ja Charles Murray.


title: The Boob

text: "The Boob" kertoo naiivista Peter-nimisestä maalaispojasta (Arthur), joka rakastaa Amy-nimistä tyttöä (Olmstead). Amy kuitenkin rakastaakin Harrya (D’Algy), jonka Peter saa tietää olevan salakauppias. Voittaakseen Amyn sydämen, Peter aikoo paljastaa salakauppiasryhmän.


title: The Boob

text: Metro-Goldwyn-Mayer toimi elokuvan tuotantoyhtiönä ja jakelijana. "The Boob" sai ensi-iltansa Yhdysvalloissa 17. toukokuuta vuonna 1926. Elokuva ei ollut taloudellinen menestys; se tuotti vain 183 000 dollaria maailmanlaajuisesti ja jäi tappiolle 30 000 dollarin verran. "The Boob" julkaistiin DVD:lle 18. elokuuta vuonna 2009.


title: Olle Goop

text: Olle Goop (s. 13. elokuuta 1943 Mora) on ruotsalainen raviohjastaja ja entinen valmentaja.


title: Olle Goop

text: Vuonna 2010 valmennustoiminnan lopettanut Goop on Ruotsin kaikkien aikojen eniten voittoja ajanut raviohjastaja. Hän on urallaan saavuttanut yhteensä yli 6 600 voittoa. Olle Goopin vuonna 1976 syntynyt poika Björn Goop on myös yksi Ruotsin menestyneimmistä raviohjastajista.


title: Umaijadi-moskeija

text: Umaijadi-moskeija on moskeija Damaskoksen vanhassakaupungissa Syyriassa. Moskeija on yksi maailman suurimmista ja vanhimmista. Arabien valloitettua Damaskoksen vuonna 634, moskeija rakennettiin Johannes Kastajalle omistetun kirkon paikalle.


title: SA-kuva-arkisto

text: SA-kuva-arkisto eli SA-kuva-sivusto on Puolustusvoimien kuvakeskuksen ylläpitämä kuva-arkisto, joka sisältää 160 000 talvisodan, jatkosodan ja Lapin sodan aikaista, pääasiassa TK-komppanioiden kuvaajien ottamaa valokuvaa. Kuvia saa julkaista ja käyttää vapaasti. Julkaistessa kuvien yhteydessä on mainittava lähteeksi "SA-kuva".


title: SA-kuva-arkisto

text: Kuvanegatiivien digitointi vei aikaa 3,5 vuotta ja siihen kului kymmenen henkilötyövuotta. Arkisto ei sisällä kaikkea puolustusvoimien kuvamateriaalia sotien ajalta. Noin promille eli joka tuhannes valokuva on päätetty jättää julkaisematta, sillä ne kuvaavat erittäin raakoja tapahtumia. Tutkijoille on luvattu pääsy näihin kuviin Puolustusvoimien kuvakeskuksessa.


title: SA-kuva

text: SA-kuva voi tarkoittaa:


title: James Forrest

text: James Forrest (s. 7. heinäkuuta 1991 Prestwick) on skotlantilainen jalkapalloilija, joka pelaa laitahyökkääjänä Skotlannin Valioliigan Celticissä ja Skotlannin A-maajoukkueessa


title: James Forrest

text: Forrest liittyi Celticin juniorijoukkueeseen vuonna 2003 ja teki debyyttinsä edustusjoukkueessa kaudella 2009–2010. Hänestä on tullut Celticin avainpelaaja ja häntä pidetään yhtenä Skotlannin lupaavimmista jalkapalloilijoista. Forrest edusti Skotlantia Alle 19 ja Alle 21-vuotiaiden maajoukkueissa, ennen A-maajoukkue debyyttiä, joka tuli 29. toukokuuta 2011 Irlantia vastaan.


title: Viduklė

text: Viduklė on kauppala läntisessä Liettuassa, Raseiniain kunnallispiirissa, Kaunasin läänissä. Vuonna 2001 kauppalassa asui 1911 asukasta.


title: Girkalnis

text: Girkalnis on kauppala Keski-Liettuassa Raseiniain kunnallispiirissa Kaunasin läänissä. Vuonna 2001 kauppalassa asui 997 asukasta.


title: Nemakščiai

text: Nemakščiai on kauppala läntisessä Liettuassa, Raseiniain kunnallispiirissa, Kaunasin läänissä. Vuonna 2001 kauppalassa asui 905 asukasta.


title: Šiluva

text: Šiluva on kauppala läntisessä Liettuassa, Raseiniain kunnallispiirissa, Kaunasin läänissä. Vuonna 2001 kauppalassa asui 1911 asukasta.


title: Betygala

text: Betygala on kauppala läntisessä Liettuassa, Raseiniain kunnallispiirissa, Kaunasin läänissä. Vuonna 2001 kauppalassa asui 559 asukasta.


title: Betygala

text: Yksi Liettuan ensimmäisistä kirkoista rakennettiin Betygalaan keskiajalla.


title: Paliepiai

text: Paliepiai on kylä Raseiniain kunnallispiirissä, Kaunasin läänissä, läntisessä Liettuassa. Vuonna 2001 kylässä asui 518 asukasta.


title: Christer Lybäck

text: Christer Olof Lybäck (s. 1953) on suomalainen entinen rikollinen, josta tuli myöhemmin menestynyt lääkäri. Hän on kirjoittanut Arno Kotron kanssa elämästään kirjan "Veitsen terällä" (Helsinki: Otava, 2012).


title: Christer Lybäck

text: Lybäckin isä kuoli sydäninfarktiin Christerin ollessa 9-vuotias. Tämän jälkeen hän alkoi käyttää päihteitä ja oli jo 12-vuotiaana alkoholiongelmainen. Mukaan astuivat myös rikokset.


title: Christer Lybäck

text: 15-vuotiaana Lybäck joutui Outamon poikakotiin. Samoihin aikoihin alkoi myös vankilakierre. Hän sai tuomioita pahoinpitelyistä, tappeluista ja ryöstöistä, ja vietti vankilassa kaikkiaan seitsemän vuotta. Hän oli nuorin vanki sekä Sörnäisten vankilassa että Kakolassa. Osan vankeusajastaan Lybäck vietti huonon käytöksen vuoksi Helsingin keskusvankilassa eristyksissä. Lisäksi hän joutui vankilassa raiskauksen uhriksi.


title: Christer Lybäck

text: Lybäck raitistui vuonna 1977, ja istui viimeisen kerran vankilassa vuonna 1979. Vankilassa hän luki muun muassa psykologista kirjallisuutta ja suoritti keskikoulun. Hän kirjoitti ylioppilaaksi 26-vuotiaana ja opiskeli myöhemmin lääkäriksi.


title: Christer Lybäck

text: Nykyään lääketieteen tohtori Lybäck on kirurgi, ortopedi ja osaomistaja yksityisellä urheiluklinikalla.


title: Gyliai (Raseiniai)

text: Gyliai on kylä Raseiniain kunnallispiirissä, Kaunasin läänissä, läntisessä Liettuassa. Vuonna 2001 kylässä asui 509 asukasta.


title: Epyx

text: Epyx oli yhdysvaltalainen videopelien kehittäjä ja julkaisija. Yrityksen perustivat Jon Freeman ja Jim Conelley nimellä Automated Simulations, Inc..


title: Epyx

text: Yrityksen tuotemerkit ja tekijänoikeudet omistaa nykyisin System 3.


title: Epyx

text: Menestyneitä pelejä olivat muun muassa "California Games".


title: Norgėlai

text: Norgėlai on kylä Raseiniain kunnallispiirissä, Kaunasin läänissä, läntisessä Liettuassa. Vuonna 2001 kylässä asui 744 asukasta.


title: Akademija (Kaunas)

text: Akademija on kauppala keskisessä Liettuassa Kaunasin läänissä Kaunasin kunnallispiirissa. Vuonna 2001 kauppalassa asui 4213 asukasta.


title: Patasydän

text: "Patasydän" on vuonna 2003 ilmestynyt Nuoret Vihaiset Miehet -yhtyeen esittämä Porin Ässien kannatuslaulu. Se julkaistiin alun perin "Ässät taistelee" -nimisen CD-singlen toisena kappaleena. Vierailevana laulajana levyllä esiintyy Yö-yhtyeen Olli Lindholm.


title: Patasydän

text: Single jäi ilmestyessään vähälle huomiolle, mutta "Patasydän" tuli tunnetuksi vajaat kolme vuotta myöhemmin, kun Ässät pääsi keväällä 2006 jääkiekon SM-liigan loppuotteluihin ensimmäistä kertaa 22 vuoteen. Kappaleen nimestä ja sen kertosäkeen "patasydän sykkii" -fraasista on tullut vuosien kuluessa ilmaisuja, joilla usein kuvataan Ässien kannattajien intohimoista suhtautumistaan seuraansa. "Patasydän" soi nykyään Ässien maalilauluna joukkueen kotiotteluissa, ja se soitetaan Isomäen jäähallissa myös jokaisen Ässien voittoon päättyneen ottelun jälkeen.


title: Patasydän

text: Elokuussa 2013 Pyynikin käsityöläispanimo julkaisi Nuoret Vihaiset Miehet -yhtyeen nimikko-oluen jonka virallinen nimi on "Nuoret Vihaiset Miehet - Patasydän Dark ale".


title: Patasydän

text: "Ässät taistelee" -single nauhoitettiin marraskuussa 2003 Tampereella TDM-studiolla, ja sen tuotti Kimmo Haavisto. Singlen kansikuvan on tehnyt Kristian Kivisalo. Molemmat levyn kappaleet on säveltänyt Kimmo Haavisto, sanoitukset hän on tehnyt yhdessä Make Vettenrannan kanssa.


title: Karmėlava

text: Karmėlava on kauppala keskisessä Liettuassa Kaunasin läänissä Kaunasin kunnallispiirissä. Vuonna 2001 kauppalassa asui 2 886 asukasta. Kauppala sijaitsee kuusi kilometriä Kaunasin kaupungista koilliseen lähellä Kaunasin lentoasemaaa.


title: Domeikava

text: Domeikava on kylä keskisessä Liettuassa Kaunasin läänissä Kaunasin kunnallispiirissä. Vuonna 2001 kylässä asui 4 704 asukasta. Kylä sijaitsee kahdeksan kilometriä Kaunasin kaupungista pohjoiseen.


title: Raudondvaris

text: Raudondvaris on kylä keskisessä Liettuassa Kaunasin läänissä Kaunasin kunnallispiirissä. Vuonna 2001 kylässä asui 4 092 asukasta. Kylä sijaitsee kymmenen kilometriä Kaunasin kaupungista länteen.


title: Neveronys

text: Neveronys on kylä keskisessä Liettuassa Kaunasin läänissä Kaunasin kunnallispiirissä. Vuonna 2001 kylässä asui 3 083 asukasta, mutta vuosi 2011 siellä asui 2 998 asukasta.


title: Ringaudai

text: Ringaudai on kylä keskisessä Liettuassa Kaunasin läänissä Kaunasin kunnallispiirissä. Vuonna 2001 kylässä asui 4 092 asukasta., vuonna 2011 kylässä asui 2 861 asukasta.


title: Šlienava

text: Šlienava on kylä keskisessä Liettuassa Kaunasin läänissä Kaunasin kunnallispiirissä. Vuonna 2001 kylässä asui 1 796 asukasta, mutta vuosi 2011 siellä asui 1 987 asukasta.


title: Major League Baseball -kausi 1913

text: Major League Baseball -kausi 1913 päättyi Philadelphia Athleticsin 4-1 voittoon New York Giantsista kauden päätteeksi pelatussa World Series -ottelusarjassa. Tämä oli kolmas kerta peräkkäin, kun Giants oli sarjassa häviävänä osapuolena. New York Yankees pelasi sarjassa ensimmäistä kertaa nykyisellä nimellään. Aiemmin se oli tunnettu nimellä New York Highlanders. Myös Federal League pelasi ensimmäisen kautensa, mutta Major League -asemaan se nousi vasta seuraavalla kaudella.


title: Vėžaičiai

text: Vėžaičiai on kauppala Länsi-Liettuassa Klaipėdan läänissä Klaipėdan kunnallispiirissa lähellä Itämeren rannikkoa. Vuonna 2001 kauppalassa asui 2 933 asukasta.


title: Dovilai

text: Dovilai on kauppala Länsi-Liettuassa, Klaipėdan läänissä, Klaipėdan kunnallispiirissä, lähellä Itämeren rannikkoa. Vuonna 2001 kauppalassa asui 1 100 asukasta.


title: Ole Reuter

text: Ole Roger Reuter (31. tammikuuta 1906 Helsinki – 16. syyskuuta 2003 Helsinki) oli suomalainen kielitieteilijä. Hän oli Helsingin yliopiston englantilaisen filologian professori 1941–1969.


title: Ole Reuter

text: Hän väitteli filosofian tohtoriksi vuonna 1935.


title: Ole Reuter

text: Hänen isänsä oli eläintieteilijä Enzio Reuter. Hänen poikansa on kielitieteilijä Mikael Reuter.


title: Kevätnurmikka

text: Kevätnurmikka ("Poa infirma") on yksivuotinen heinäkasvi. Se muistuttaa paljon kylänurmikkaa ("Poa annua"). Lajit voi erottaa kukan rakenteen perusteella.


title: Kankeakarvamaite

text: Kankeakarvamaite ("Lotus subbiflorus") on yksivuotinen ruohovartinen hernekasvi. Se kasvaa tyypillisesti kuivissa heinikoissa ja kalloilla, varsinkin rannikkoseuduilla.


title: Kankeakarvamaite

text: Vuonna 2011 lajista oli yksi havainto Suomesta.


title: István Tisza

text: István Tisza (22. huhtikuuta 1861 Budapest – 31. lokakuuta 1918 Budapest) oli unkarilainen kreivi ja valtiomies, joka toimi Unkarin pääministerinä vuosina 1903–1905 ja 1913–1917. Hänet tunnettiin Itävalta-Unkarin kaksoismonarkian voimakkaana puolustajana. Tisza surmattiin krysanteemivallankumouksen käynnistyessä.


title: István Tisza

text: István Tiszan isä oli Unkarin liberaalipuolueen johtaja Kálmán Tisza. Tisza opiskeli Budapestissa, Berliinissä ja Heidelbergissa, ja hänestä tuli asiantuntija maatalouskysymyksissä. Hän aloitti uransa virkamiehenä Unkarin sisäministeriössä. Tisza valittiin Unkarin parlamenttiin ensi kerran vuonna 1886 ja hän kohosi isänsä tavoin liberaalipuolueen johtoon. Hänestä tuli kaksoismonarkian ja perinteisen suurmaanomistuksen puolustaja. Tiszalle tarjottiin hallituksenmuodostajan tehtäviä ensi kerran kesäkuussa 1903 Kálmán Széllin hallituksen kaaduttua, mutta hän ei saanut enemmistöhallitusta kasaan. Károly Khuen-Héderváryn lyhytikäisen hallituksen jälkeen Tiszasta tuli kuitenkin Unkarin pääministeri 31. lokakuuta 1903, ja hän otti itselleen samalla myös sisäministerin salkun.


title: István Tisza

text: Tiszan hallitus esitti kiistoja herättänyttä armeijan uudistusta, joka olisi toisaalta vahvistanut Unkarin omien asevoimien kansallista luonnetta arvomerkkien ja upseerikunnan osalta, mutta toisaalta jättänyt Itävallan keisarille oikeuden määrätä koko valtakunnan asevoimille yhteinen komentokieli. Tämän seurauksena Albert Apponyin johtama kansallismielinen ryhmä erosi liberaalipuolueesta. Marraskuussa 1903 Tisza ajoi läpi lain, joka rajoitti mahdollisuutta jarrutuskeskusteluun, mikä käänsi myös Gyula Andrássyn tukijoineen häntä vastaan. Lisäksi oppositio onnistui kaikesta huolimatta estämään armeijauudistuksen käsittelyn ja hyväksymisen. Huhtikuussa 1904 Tiszan hallitus tukahdutti suuren rautatietyöläisten lakon. Kun parlamentin työjärjestyksen muuttamisesta seurannut hallituksen ja opposition suhteiden kiristyminen johti syksyllä 1904 häiriköintiin parlamentissa, Tisza järjesti tammikuussa 1905 hajotusvaalit. Hän ei saanut niissä kuitenkaan enemmistöä, ja jätti helmikuun alussa hallituksensa eron pyynnön. Uusi Géza Fejérváryn johtama hallitus saatiin kuitenkin nimitettyä vasta 19. kesäkuuta.


title: István Tisza

text: Ensimmäisen pääministerikautensa jälkeen Tisza oli useita vuosia sivussa politiikasta. Vuonna 1910 hän perusti ”Kansallisen työn puolueen”, joka ilmoitti tavoitteekseen paluun käytännölliseen asioiden hoitamiseen useita vuosia kestäneiden perustuslakikiistojen jälkeen. Muun muassa Andrássy sekä János Zichy liittyivät uuteen puolueeseen, joka saavutti pian myös suuren vaalivoiton. Toimiessaan parlamentin alahuoneen puhemiehenä vuonna 1912 Tisza sääti jälleen uusia vihattuja rajoituksia jarrutuspuheenvuoroille, minkä seurauksena hän joutui jopa kaksintaisteluun oppositiojohtaja Mihály Károlyin kanssa tammikuussa 1913. Tisza palasi pääministeriksi 8. kesäkuuta 1913.


title: István Tisza

text: Tisza oli huolissaan slaavilaisen väestön suuresta määrästä monikansallisessa Itävalta-Unkarissa ja sen unkarilaisessa puoliskossa. Heinäkuun kriisin aikana vuonna 1914 hän vastustikin sodan aloittamista Serbiaa vastaan, sillä hänen mielestään uusien slaavilaisten alueiden liittäminen valtakuntaan Balkanin suunnalla olisi horjuttanut kaksoismonarkiaa muuttamalla liikaa väestöryhmien suhteita. Lisäksi se olisi voinut johtaa autonomian myöntämiseen slaavilaisille vähemmistökansallisuuksille Unkarin kustannuksella. Niinpä Tisza jarrutteli Itävallan hallituksen ja sotilasjohdon suunnitelmia hyökätä välittömästi Serbiaan heinäkuussa 1914, ja vaati diplomatian keinoihin turvatumista. Kun ensimmäinen maailmansota kaikesta huolimatta syttyi, Tisza tuki lojaalisti Itävallan liittoa Saksan kanssa. Hän takasi Unkarin täyden tuen kaksoismonarkian sotaponnistuksille, mutta odotti vastineeksi Unkarin intressien tunnustamista. Tiszan kannatus Unkarissa laski sodan pitkittyessä ja hänen asemansa vaikeutui Kaarle I:n tultua keisariksi joulukuussa 1916. Eritysesti Tisza vastusti uuden keisarin innokkaasti ajamaa äänioikeuden laajentamista. Tiszan hallitus valmisteli vastentahtoisesti mahdollisimman varovaisen esityksen äänioikeuden muuttamisesta Unkarissa. Asiasta seurannut kiista keisarin kanssa johti Tiszan eroon 23. toukokuuta 1917. Hän palveli sen jälkeen everstinä Unkarin asevoimissa, mutta palasi vielä syksyllä 1918 osallistumaan neuvotteluihin Unkarin tulevaisuudesta.


title: István Tisza

text: Maailmansodan lähetessä loppuaan ja Itävalta-Unkarin tappion tultua selväksi monet unkarilaiset katsoivat Tiszan olevan syyllinen sodan syttymiseen ja Unkarin kärsimyksiin sodassa, sillä hän oli saanut maineen sotapolitiikan jyrkkänä kannattajana. Vallankumouksen puhjetessa Unkarissa joukko sotilaita hyökkäsi 31. lokakuuta Tiszan kotiin ja ampui hänet.


title: Enrico Letta

text: Enrico Letta (s. 20. elokuuta 1966) on italialainen poliitikko, joka toimi Italian pääministerinä 2013-2014. Hänet nimitettiin virkaansa huhtikuussa 2013. Enrico Letta on toiminut kolmessa hallituksessa. Hänestä tuli Italian historian kolmanneksi nuorin pääministeri Giovanni Gorian ja Amintore Fanfanin jälkeen. Enricon setä, poliitikko Gianni Letta, on toiminut Silvio Berlusconin avustajana.


title: Brett Lancaster

text: Brett Lancaster (s. 15. marraskuuta 1979 Shepparton, Australia) on australialainen rata- ja maantiepyöräilijä ja olympiavoittaja.


title: Brett Lancaster

text: Lancaster voitti olympiakultaa ratapyöräilyn joukkuetakaa-ajossa vuoden 2004 kesäolympialaisissa Ateenassa. Muut joukkueen jäsenet olivat Graeme Brown, Bradley McGee ja Luke Roberts.


title: Brett Lancaster

text: Lancaster aloitti ammattilaisuransa Ceramiche Panaria-Fiordo -joukkueessa kaudella 2003 ja jatkoi tallissa kolmen kauden ajan. Vuosina 2006–2008 hän kilpaili Team Milramissa. Vuosina 2009–2010 hän ajoi Cervélo TestTeamissa ja kaudella 2011 Garmin-Cervélo-joukkueessa. Ammattilaisuransa viimeiset vuodet 2012–2015 hän edusti Orica-GreenEDGE-tallia.


title: Brett Lancaster

text: Lancasterin maantiepyöräilyuran suurin voitto on vuoden 2005 Italian ympäriajon prologin voitto, jonka myötä hän sai ylleen kokonaiskilpailun johtajan vaaleanpunaisen paidan. Lancasterin aika 1150 metrin mittaisella etapilla, joka oli Italian ympäriajon 88-vuotisen historian lyhin etappi, oli 1m 20s. Hän voitti etapin Saksan ympäriajossa 2008 ja Kalifornian ympäriajossa 2010. MM-kilpailujen joukkueaika-ajossa hän on saanut hopeaa 2013 ja 2014.


title: Brett Lancaster

text: Lancaster palkittiin Order of Australia-arvomerkillä vuonna 2005.


title: Tom Reuter

text: Tom Edvard Reuter (s. 29. lokakuuta 1936 Helsinki) on suomalainen eläintieteilijä. Hän on ollut Helsingin yliopistossa tutkijana 1965–1981 ja assistenttina 1981–1986, vuonna 1976 hänestä tuli eläinfysiologian dosentti ja 1989–1999 hänellä oli eläintieteen ruotsinkielinen professuuri. Åbo Akademissa hänellä 1972–1986 hermo- ja aistifysiologian dosentuuri


title: Tom Reuter

text: Reuter on innokas tieteen popularisoija ja keskustelija ja on kirjoittanut artikkeleita Hufvudstadsbladetiin ja Nya Argusiin.


title: Tom Reuter

text: Hänen isoisänsä oli eläintieteilijä Enzio Reuter.


title: Jääkiekon Suomensarja 1963–1964

text: Jääkiekon Suomensarja kaudella 1963-1964 pelattiin neljässä maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat etenivät SM-sarjan nousukarsintaan, jonka kaksi parasta nousivat SM-sarjaan. Lohkojen viimeiset putosivat Maakuntasarjaan.


title: Jääkiekon Suomensarja 1963–1964

text: HIFK ja RU-38 nousivat SM-sarjaan, josta putosivat Töölön Vesa ja Warkauden Urheilijat. Kajaanin Palloseura, Hämeenlinnan Tiikerit, Valkeakosken Jääpeikot ja Imatran Ketterä putosivat maakuntasarjaan, josta nousivat Oulun Työväen Palloilijat, Savonlinnan Pallokerho, Mäntän Valo ja Lahden Reipas.


title: Kálmán Tisza

text: Kálmán Tisza (16. joulukuuta 1830 Geszt – 23. maaliskuuta 1902 Budapest) oli unkarilainen valtiomies, joka toimi Unkarin pääministerinä vuosina 1875–1890.


title: Kálmán Tisza

text: Tisza kuului vanhaan kalvinistiseen maanomistajasukuun. Unkarin vallankumouksen yhteydessä vuosina 1848–1849 hän kuului nuoresta iästään huolimatta opetusministerinä vallankumoushallitukseen. Kapinan kukistamisen jälkeen hän lähti maanpakoon, mutta palasi myöhemmin takaisin ja osallistui kamppailuun autonomian saamiseksi Unkarille. Tisza sai julkisuutta puolustamalla Unkarin evankelisen kirkon itsenäisyyttä Itävallan hallituksen säädöksiin nähden vuonna 1859, ja kaksi vuotta myöhemmin hänet valittiin Unkarin parlamenttiin. Tisza ryhtyi 1860-luvulla johtamaan oppositiossa ollutta parlamentin keskustaryhmää, joka vastusti sekä jyrkkää separatismia että Ferenc Deákin tukijoiden sopuilua Itävallan hallituksen kanssa. Tisza vastusti alkujaan Itävalta-Unkarin kaksoismonarkian luonutta vuoden 1867 kompromissia ja arvosteli sen jälkeisinä vuosina vallassa olleiden Deákin tukijoiden talous- ja sisäpolitiikkaa Unkarissa. Vuonna 1875 keskustalaiset ja deákilaiset kuitenkin yhdistyivät Tiszan johdolla uudeksi liberaalipuolueeksi ("Szabadelvű Párt"), joka kannatti vuoden 1867 kompromissin säilyttämistä ja toi yhteen eri yhteiskuntaryhmien intressejä.


title: Kálmán Tisza

text: Tiszasta tuli maaliskuussa 1875 Béla Wenckheimin hallituksen sisäministeri ja 2. lokakuuta Unkarin pääministeri, missä tehtävässä hän jatkoi uuden puolueensa tuella vuoteen 1890. Hänen hallituksensa tosin jätti eronpyynnön vuonna 1878 Bosnia-Hertsegovinan miehityksen nostattamien vastalauseiden seurauksena, mutta peruutti sen, kun uutta hallitusta ei onnistuttu muodostamaan. Tiszan hallitus toteutti merkittäviä taloudellisia, poliittisia ja sosiaalisia uudistuksia, jotka vahvistivat, modernisoivat ja yhtenäistivät Unkaria. Tisza erosi lopulta 13. maaliskuuta 1890, sillä keisari Frans Joosef oli puuttunut hänen yritykseensä palauttaa Lajos Kossuthille Unkarin kansalaisuus. Tisza pysyi kuolemaansa saakka liberaalipuolueen johtohahmona.


title: Kálmán Tisza

text: Kálmán Tiszan poika oli Unkarin pääministeri István Tisza. Hänen veljensä Lajos Tisza oli myös merkittävä poliitikko.


Jääkiekon 2. divisioonan maailmanmestaruuskilpailut 2014 pelattiin huhtikuussa 2014. A-lohkon turnaus pelattiin Serbiassa ja B-lohkon turnaus pelattiin Espanjassa.


title: Jääkiekon 2. divisioonan maailmanmestaruuskilpailut 2014

text: A-lohkon turnaus pelattiin Belgradissa, Serbiassa ja se alkoi 9. huhtikuuta ja päättyi 15. huhtikuuta. Turnauksen voittaja nousee 1. divisioonan B-lohkoon ja viimeinen putoaa seuraavaksi vuodeksi 2. divisioonan B-lohkoon.


text: Ottelut


text: B-lohkon turnaus pelattiin Jacassa, Espanjassa ja se alkoi 5. huhtikuuta ja päättyi 11. huhtikuuta. Turnauksen voittaja nousee 2. divisioonan A-lohkoon ja viimeinen putoaa seuraavaksi vuodeksi 3. divisioonaan.


title: Luettelo pikkuplaneetoista: 360001–361000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
360001:stä ja päättyen 361000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 361001–362000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
361001:stä ja päättyen 362000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 362001–363000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
362001:stä ja päättyen 363000:een.
Kokonaisen luettelon löytää katsomalla luettelon pikkuplaneetoista.


title: Pál Teleki

text: Pál Teleki von Szék (1. marraskuuta 1879 Budapest – 3. huhtikuuta 1941 Budapest) oli unkarilainen kreivi, maantieteilijä ja poliitikko, joka toimi Unkarin pääministerinä vuosina 1920–1921 ja 1939–1941. Hänet muistetaan varsinkin toiminnastaan toisen maailmansodan alkuvuosina, jolloin hän pyrki pitämään Unkarin viimeiseen saakka sodan ulkopuolella ja vastusti liittoutumista natsi-Saksan kanssa.


title: Pál Teleki

text: Teleki valittiin Unkarin parlamenttiin ensi kerran vuonna 1905. Hän toimi talousmaantieteen professorina Budapestin yliopistossa vuosina 1919–1938. Teleki osallistui maansa edustajana Pariisin rauhankonferenssiin ensimmäisen maailmansodan jälkeen ja hänen laatimaansa Unkarin väestökarttaa eli niin sanottua "punaista karttaa" käytettiin aineistona Trianonin rauhaa suunniteltaessa. Hän oli myös Unkarin pää- ja ulkoministerinä 1920–1921, mutta vetäytyi sen jälkeen vuosiksi politiikasta.


title: Pál Teleki

text: Teleki nimitettiin opetusministeriksi toukokuussa 1938 ja pääministeriksi helmikuussa 1939. Hänen hallituksensa lakkautti useita fasistisia puolueita, mutta ei puuttunut juutalaisvastaiseen lainsäädäntöön. Maailmansodan aikana hän toivoi Unkarin voivan saada Saksan tuella takaisin Trianonin rauhassa menetettyjä alueita, mutta pelkäsi liiallista riippuvuutta Saksasta. Saksan avulla Unkari sai Tšekkoslovakian pilkkomisen yhteydessä itselleen Karpato-Ukrainan ja Romania pakotettiin luovuttamaan sille Pohjois-Transylvanian alue. Telekin hallitus tuki näitä toimenpiteitä. Hänen johdollaan Unkari solmi kuitenkin myös ikuisen ystävyys- ja rauhansopimuksen Jugoslavian kanssa joulukuussa 1940. Valmistautuessaan hyökkäämään Jugoslaviaan huhtikuun 1941 alussa Saksa vaati Unkaria liittymään Jugoslavian valtaukseen, kun taas Britannia vaati sitä ehdottomasti olemaan liittymättä. Teleki ei halunnut pettää Jugoslavian kanssa tehtyä sopimusta ja mahdottomaksi katsomassaan tilanteessa hän teki itsemurhan 3. huhtikuuta 1941. Valtionhoitaja Miklos Horthy ja muu hallitus olivat aiemmin samana päivänä hyväksyneet yhteistyön Saksan kanssa. Itsemurhaviestissään Teleki julisti olevansa syyllinen siihen, ettei kyennyt estämään Unkaria rikkomasta lupauksiaan ja liittoutumasta ”roistojen” kanssa.


title: Jääkiekon Suomensarja 1964–1965

text: Jääkiekon Suomensarja kaudella 1964–1965 pelattiin kolmessa maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat nousivat SM-sarjaan ja lohkojen kaksi viimeistä putosivat maakuntasarjaan.


title: Jääkiekon Suomensarja 1964–1965

text: Kärpät, TuTo ja Reipas nousivat SM-sarjaan, josta putosi Tappara. Lohkojen kaksi viimeistä joukkuetta putosivat maakuntasarjaan, josta nousivat PiTa, TKV, LaPa, OPS, PiPS, VehU, MU ja Jäähaukat.


title: Kojo

text: Kojo tarkoittaa muun muassa seuraavia:


title: Maali se on hunajata

text: "Maali se on hunajata" on vuonna 1984 julkaistu Turun Palloseuran jääkiekkojoukkueen kannatuslaulu, jonka esittää Erkki Liikanen. Sen on sanoittanut turkulainen VeePee Lehto, joka on yksi Suomen tunnetuimpia iskelmäsanoittajia.